Vesti online / Vesti / Srbija / Ipak nije prazna priča: "Amerikanci dolazili, zainteresovani za Ponikve"\nPosle vesti da bi na aerodromu Ponikve mogao da nikne "evropsko- američki" centar za vanredne situacije i demantija iz diplomatskih predstavništava EU i SAD, direktor aerodroma Saša Savić tvrdi da su Delegacija EU i Ambasada SAD u Beogradu bile zainteresovane za taj projekat.\nIpak nije samo prazna priča: Aerodrom Ponikve\nSavić je rekao Tanjugu, u telefonskoj izjavi, da je Aerodrom Ponikve, zajedno sa Sektorom za vanredne situacije MUP-a Srbije, pripremio taj projekat i prošle godine konkurisao kod EU za dobijanje sredstava u iznosu od 600.000 evra.\nOn je objasnio da bi taj Centar pokrivao celu Srbiju, ali pre svega Zapadnu Srbiju, kao i istok BiH i sever Crne Gore. Kako kaže, BiH je takođe konkurisala kod EU za dobijanje 500.000 evra, tako da je od EU trebalo da se dobije za taj projekat ukupno 1,1 milion evra.\n* Mihajlović: Ništa od centra u Ponikvama, priča interestantna "lokalnim šerifima"\nZamenik gradonačelnika Užica Nemanja Nešić za Tanjug, međutim, kaže da rukovodstvo tog grada prvi put čuje za informaciju da se u njihovom mestu planira izgradnja Humanitarnog centra na aerodromu Ponikve.\nAmerička ambasada u Beogadu takođe nije upoznata sa bilo kakvim planovima o izgradnji humanitarnog centra na aerodromu Ponikve, kod Užica, a u koji bi sredstva zajedno uložili Vašington i Brisel, prenele su Večernje novosti.\nU Delegaciji Evropske unije u Beogradu tom listu je rečeno da Brisel ne planira da izdvoji novac za formiranje "baze" u Srbiji, koja bi bila neka vrsta pandana Srpsko-ruskom humanitarnom centru u Nišu. Savić, međutim, tvrdi drugačije:\n- Dolazili su iz Ambasade SAD i svidela im se ta ideja i dogovor je bio da posle Nove godine 2017. dođu ponovo. Taj projekat je zatim iznenada obustavila Delegacija EU u Srbiji. Pretpostavljam da se to dogodilo zbog informacija da Arapi hoće da ulože novac u aerodrom Ponikve - rekao je Savić.\nPrema njegovim rečima, pre dvadesetak dana su ga kontaktirali iz ambasade SAD i rekli mu da će "zbog dolaska novog čoveka u ambasadu kasnije biti nastavljeni razgovori na tu temu, pošto im je ta ideja zanimljiva".\nProjekat predviđa unapređenje aerodroma Ponikve u slučaju vanrednih situacija, dejstvovanja iz vazduha ako dođe do požara i lakše dopremanje humanitarne pomoći avionima, naveo je Savić.\nZamenik gradonačelnika Užica navodi da će u saradnji sa državom grad, ako se ispostavi da je stvar realna i da postoji namera izgradnje centra, doneti odluku o izgradnji, te je kazao, da je u pitanju stvar od krupnog nacionalnog značaja.\n- Ako se ispostavi da su te inicijative verodostojne, da takva namera postoji Grad Užice će sa resornim ministarstvom i Vladom Republike Srbije proceniti i doneti odluku. To su svakako stvari od krupnog nacionalnog značaja, za koje mi, kao lokalna samouprava, iako smo vlasnici aerodroma, ne možemo sami doneti odluku - rekao je Nešić.\nMeđutim, dodaje on, "gradsko rukovodstvo i sam Grad Užice po prvi put čuju takvu informaciju".\n- Odnosno, tako koncipiranu informaciju iz medija. Zvanično, Gradu Užicu se niko nije obratio, niti imamo bilo kakve relevantne informacije u vezi toga - kaže Nešić.\nMediji, uprkos tome, već "prognoziraju" da bi iz baze na aerodromu Ponikve SAD i NATO lansirale bespilotne letelice za nadziranje istočne Evrope do Rusije...


Novi američki ambasador u Parlamentu BiH - 2004-09-28\nBosna i Hercegovina mora stvoriti bolji poslovni ambijent i maksimalno pojednostaviti procedure kako bi inostrani investitori lakše ulagali u ovdašnju privredu. Činjenica je da BiH posjeduje potrebne resurse ali to samo po sebi nije dovoljno. Inoulagači moraju uočiti njene prednosti nad konkurentskim državama što se može postići samo ako se oslobodite struktura koje opterećuje investiranje.\nOvo je, prilikom nastupnog posjeta rukovodstvu Predstavničkog doma Paramentarne skupštine BiH, istakao novoimenovani ambasador Sjedinjenih Američkih Država u BiH, Douglas McElhaney.\nSlažući se sa ovakvim ocjenama, predsjedavajući Predstavničkog doma Martin Raguž dodao je da je činjenica da je u BiH previše politike a premalo biznisa te da je trenutno najveći problem nedostatak makrostrategije razvoja BiH.\nPrvi zamjenik predsjedavajućeg Šefik Džaferović naglasio je prilikom današnjeg radnog susreta da su se SAD dokazale kao prijatelj BiH kako tokom rata tako i nakon njega čemu je u značajnoj mjeri doprinijela vrlo dobra saradnja bh. vlasti sa Ambasadom SAD u Sarajevu. Međutim, dodao je on, nužno je dalje jačati veze dvije države kroz saradnju na nivou parlamenata.


Nauka budućnosti i budućnost nauke - ELEMENTARIJUM\nSlavni profesor Herman Mauer održaće predavanje u ponedeljak, 3. novembra, u prostorijama SANU\nPredavanje će održati profesor Herman Maurer (Hermann Maurer) sa Tehničkog univerziteta u Gracu. Profesor Maurer je i član Izvršnog odbora Evropske akademije (Academia Europaea) u Londonu, a u Beograd dolazi na poziv Odeljenja za matematiku, fiziku i geo-nauke Matematičkog instituta SANU. Poseta se dovodi u vezu sa nedavnim proširenjem Evropske akademije sa jedanaest novih članova iz Srbije, od kojih je pet članova SANU.\nPredavanje o nauci budućnosti i budućnosti nauke će se sastojati iz tri dela. U prvom delu profesor Maurer će govoriti o projektima koji u prvu ruku zvuče kao naučna fantastika, ali su veoma stvarni i uveliko se finansiraju i realizuju u svetu. Tokom predavanja, akcenat će biti stavljen i na velike svemirske misije, nove načine za dobijanje energije, kao i destilovanje okeanske vode.\nU nastavku predavanja biće više reči i o naučnim istraživanjima koja svojim rezultatima mogu da promene budućnost čovečanstva. U poslednjem delu predavanja profesor će opisati glavne ideje i ciljeve konferencije EU Science: Global challenges, Global Collaboration, koja će se održati u Briselu, u martu sledeće godine, u organizaciji Evropskog parlamenta, a gde Evropska akademija ima vodeću ulogu. Biće predstavljeni brojni projekti koji su u toku i na kojima još ima mesta za naučnike iz čitavog sveta.\nPredavanje će se održati u ponedeljak, 3. novembra, u sali 2 SANU, sa početkom u 17 časova.


Tek treba da budu sprovedeni nalozi za hapšenje radikala\nPredsednik Haškog tribunala Karmel Adjijus (Carmel Agius) izjavio je danas u sedištu UN da tek treba da budu sprovedeni nalozi za hapšenje radikala Vjerice Radete, Jove Ostojića i Petara Jojića, izdati pre više od 16 meseci.\nAdjijus je govorio pre sastanka Saveta bezbednosti UN o dostignućima Tribunala u proteklih šest meseci i izazovima s kojima se suočavao tokom svog predsedavanja.\nOn je izrazio razočaranje zbog nedavne odluke Višeg suda u Beogradu po kojoj nisu ispunjeni uslovi za predaju i hapšenje Jojića, Radete i Ostojića, a po nalogu Medjunarodnog krivičnog tribunala u Hagu.\nAdjijus je odluku suda u Beogradu o tri člana SRS nazvao „ozbiljnim korakom unazad po pitanju saradnje s Tribunalom“.\nPredsednik Haškog tribunala je rekao da su svi slučajevi koji bi trebalo da budu završeni u periodu obuhvaćenim izveštajem, dostavljeni na vreme, uključujući presude za Radovana Karadžića i Vojislava Šešelja, kao i za žalbene postupke u predmetima Stanišić i Simatović.\nAdjijus je rekao da je presuda u žalbenim postupcima u predmetima Stanišić i Župljanin zakazana za 30. jun 2016. godine.\nU slučaju Gorana Hadžića, bivšeg lidera Srba u Hrvatskoj kojem je sudjenje odloženo zbog zdravstvenih problema, Pretresno veće trubunala će uskoro doneti odluku o podnesku tužioca za formalno okončanje postupka.


neograničen, brz i pouzdan Internet uvek uz vas\nmogućnost kupovine mts USB modema\nmogućnost kupovine tablet uređaja\nod 5 do čak 50 GB za internet.\nMesečna naknada sa popustom važi uz ugovor na 24 meseca. Mesečna naknada bez popusta važi uz ugovor na neodređeno vreme ili uz tablet uređaj. Naznačena količina internet saobraćaja odnosi se na količinu GB u domaćem saobraćaju u okviru mesečne naknade.\nNet dodaci Dodatne informacije\nBez obzira da li ste potrošili GB iz mesečne naknade ili ne, u svakom trenutku možete da aktivirate neki od Mobilni Net dodataka. Na raspolaganju su vam:\n149,00 dinara Kupi\nNet 500 MB\n299,00 dinara Kupi\n999,00 dinara Kupi\nNet 10 GB\n1.499,00 dinara Kupi\nMobilne Net dodatke možete da aktivirate i na sledeće načine:\nputem mts postpejd vodiča (*797#) - pronađite opciju Internet/Internet dodaci i aktivirajte odabrani Net dodatak.\nslanjem SMS poruke na broj 7888. U zavisnosti od izabranog dodatka tekst poruke je: 150MB, 500MB, 3GB, odnosno, 10GB.\nputem aplikacije mts centar, u okviru opcije Internet/Internet dodaci odaberite internet dodatak po želji.\nAktivirani Net dodatak važi do kraja meseca u kojem je kupljen i automatski se obnavlja svaki mesec.\nMožete više puta u toku meseca da aktivirate isti dodatak, ili, ukoliko to želite, možete da aktivirate sve dodatke istovremeno.\nUkoliko ste u toku meseca aktivirali različite Net dodatke, narednog meseca će vam automatski biti aktiviran samo najveći dodatak od prethodno aktiviranih dodataka.\nU slučaju da niste potrošili MB koji su vam na raspolaganju u okviru naknade za tarifu, a aktivirali ste Net dodatak, novih 150 MB, 500 MB, 3 GB i/ili 10 GB biće dodato na postojeću količinu MB.\nPored Net dodataka, korisnici mobilnog interneta mogu da aktiviraju i m:tel Plus dodatke.\nProvera stanja - Stanje preostale količine GB u okviru izabranog Mobilnog Net paketa i Net dodataka možete pogledati na portalu Moj mts, putem mts vodiča (*797#) i mts centar aplikacije, u okviru opcije Stanje računa.\nPopust za osobe sa invaliditetom - Osobe sa invaliditetom, čiji je stepen invaliditeta 70 do 100%, mogu koristiti mobilne Net pakete, uz ugovornu obavezu na 6 meseci, po nižim cenama od 449,00, 749,00, 999,00 ili 1.499,00 dinara, u zavisnosti od odabranog Net paketa.\nUz ove povoljnosti, korisnici mogu kupiti i mts USB modem po ceni već od 1 dinar. Nakon isteka ugovora od 6 meseci, povoljnosti u okviru izabranog Net paketa mogu se koristiti sve do promene paketa.\nPrilikom zaključenja ugovora potrebno je priložiti Rešenje nadležnog državnog organa o visini i stepenu telesnog oštećenja ili Rešenje nadležnog organa o ostvarivanju prava na negu i pomoć drugog lica.\nStare cene saobraćaja van naknade:\nMinut razgovora u domaćem saobraćaju - 7,89 dinara,\nSMS poruka u domaćem saobraćaju - 3,89 dinara,\nSMS poruka u međunarodnom saobraćaju - 12,00 dinara,\nMMS poruka u domaćem saobraćaju - 12,00 dinara,\nUspostava veze - 6,99 dinara.\nOd 1. marta 2017. godine se primenjuju nove cene saobraćaja van naknade. Nove cene se odnose na korisnike koji su zaključili ugovor ili izvršili promenu tarifnog profila od navedenog datuma.\nStari mobilni net paketi\nmts TV na telefonu, tabletu i računaru!\nUz tablet uređaj iz naše ponude budite i u toku sa svim dešavanjima.


15. nov. 2018. 09:23 Objavljeno u FINANSIJE\nSARAJEVO – Evropska delegacija u BiH i još šest evropskih zemlja su, prema preliminarnim podacima Ministarstva finansija i trezora BiH, u toku 2017. godine alocirale (ugovorile) 110,55 miliona evra donacija u BiH, dok su lani isplatile 104,78 miliona evra donacija, potvrdili su “Nezavisnim” u ovom ministarstvu.\n“Delegacija EU u BiH je u 2017. godini alocirala sredstva u ukupnoj vrijednosti od 58,44 miliona evra i isplatila 62,16 miliona evra”, istakli su za “Nezavisne” u Ministarstvu finansija i trezora BiH.\nKada je riječ o ovoj većoj isplaćenoj cifri donacija, ona se odnosi i na neke projekte iz ranijih godina.\nNaglasili su da raspolažu samo podacima o sredstvima zemalja koje su članice Foruma za koordinaciju donatora (DCF).\nKada su u pitanju pojedinačni donatori, odnosno pojedinačne donacije zemalja članica EU, prema podacima Ministarstva, Njemačka je u BiH alocirala 23,73 miliona evra, a isplatila je 14,81 milion evra donacija.\n“Italija, odnosno italijanska agencija za razvojnu saradnju (AICS) alocirala je grant sredstva u ukupnoj vrijednosti od 1,16 miliona evra i isplatila 0,69 miliona evra”, kazali su u Ministarstvu.\nPrema njihovim riječima, u toku prošle godine, Slovenija je alocirala i isplatila grant sredstva u ukupnoj vrijednosti od po 4,26 miliona evra, dok je Mađarska alocirala i isplatila sredstva u ukupnoj vrijednosti od po 0,014 miliona evra.\nDodali su da se za pet donatora zemalja EU koje su članice Foruma za koordinaciju donatora (DCF) podaci još usaglašavaju.\nU Ministarstvu dalje navode, kada je riječ o ulaganjima EU delegacije u BiH, da se uglavnom radi o donacijama, koje su podrška kreditnim aranžmanima.\n“Oni obično kreditne aranžmane prate grant sredstvima, na način da daju određen dio sredstava kako bi podržali kredit. Dešava se isto da još pristižu donacije i sredstva za poplave koje su se desile 2014. godine”, naveli su u Ministarstvu.\nNaglašavaju da je, kada su u pitanju zemlje koje se nalaze u Evropi, ali nisu članice EU, Švajcarska ukupno alocirala grantove u vrijednosti o 18,89 miliona evra i isplatila 18,79 miliona evra.\n“Kraljevina Norveška ukupno je alocirala i isplatila grantove u vrijednosti od 4,06 miliona evra”, naveli su u Ministarstvu.\nKako je pojasnio Faruk Hadžić, makroekonomski analitičar, alocirana sredstva su u stvari preusmjerena sredstva, odnosno ona koja su obezbijeđena od strane nekog.\nKazao je da se u nekim slučajevima dešava da su određene donacije samo na papiru, ali da one nisu realizovane, odnosno upotrijebljene.\n“Ako uzmemo hipotetički da je Federaciji BiH odobreno oko 450 miliona evra za putne infrastrukture na koridoru 5c, i da je deset odsto od toga otprilike 45 miliona, koji zaista jesu donacija i vode se na papiru, ali još nisu upotrijebljeni, nisu stavljeni u funkciju”, kazao je Hadžić, te dodao da ta sredstva postoje na papiru da su pristigla, ali ona nisu uložena.\nOcijenio je da je u svakom slučaju bolje da u BiH stižu donacije, nego da se uzimaju krediti koje bismo kasnije morali vraćati.\n“Poplave su, recimo, bile prije neke četiri godine, a mi ni dan-danas ne znamo da li su ta ukupna sredstva došla i, ako jesu, ko je imao koristi od toga? Da li je neka lokalna zajednica imala koristi od toga? Mnogo je to sve skriveno od javnosti”, rekao je Hadžić za “Nezavisne”.\nPredrag Duduković, član Udruženja ekonomista RS – SWOT, kazao je da ima mnogo projekata koje finansira EU, a koji bi trebalo da doprinesu boljoj situaciji u BiH.\n“Kod tih projekata ima i određenih rezultata, ali oni nisu onakvi kakvi bi trebalo da budu. Pitanje je koliko su ta sredstva koja se troše na te stvari zaista i otišla tamo gdje treba da odu”, naglašava Duduković.\nNaveo je da EU po nekim svojim standardima nastoji da to zaista ide tamo gdje je potrebno, jer se njima, kako kaže, dostavljaju projektni prijedlozi čijom bi realizacijom bila poboljšana situacija.\n“Bez obzira na striktne procedure EU, uvijek se nađu načini da se te procedure i zaobiđu”, prokomentarisao je Duduković. Nezavisne novine\nKljučne riječi: donacije, evropski fondovi, ministarstvo finansija i trezora bih, vazno\nBolnicama oprema vrijedna 250.000 evra\nDžombić: RS neće dozvoliti da bilo ko naruši njen kredibilitet\nStati u kraj krađi iz evropskih fondova\nPozitivni signali za izgradnju Pelješkog mosta


Takmičenje „Najlepša bašta opštine Bečej“ sve veće | Portal Moj Bečej - Bečejske opštine iz ugla građana!\nTakmičenje „Najlepša bašta opštine Bečej“ sve veće\nSkoro 70 prijava\nPeti put su entuzijasti okupljeni oko cvećare „Ikebana“, kao glavnog organizatora, uspešno realizovali takmičenje „Najlepša bašta opštine Bečej“. Da je i peto izdanje zanimljivog nadmetanja koje za cilj ima da populariše biljni svet i negovanje okoline uspešno, govori i činjenica da je ono iz godine u godinu masovnije.\nAkcija je trajala više od pet meseci, a organizatori su odlučili da najuspešnije nagrade uoči Međunarodnog dana zaštite ozonskog omotača koji se obeležava 16. septembra.\nVera Ćurčić je drugu godinu osvojili prvo mesto u kategoriji najlepši kamenjari, a za naredno učešće planira novine.\nU atraktivnom takmičenju jednako učestvuju i meštani bečejskih sela.\nU akciji koja je ove godine obeležila mali jubilej prijavilo se tačno 68 učesnika, što je za 11 više u odnosu na prošlu godinu.\nCvećara „Ikebana“ gde su se nagrađeni na kraju akcije i družili razmenjujući iskustva, sa partnerima iz Udruženja građana Eko Bečej i Oldtajmer klub Bečej – Novi Bečej, nastaviće akciju i naredne godine.\nPrva kategorija – najlepša dvorišta\nStevan Vukadinov (Bačko Gradište)\nDruga kategorija – najlepša bašta\nFriš Đerđi rgyi\nPeter i Roža Firic (Mileševo)\nTreća kategorija – najlepši kamenjari\nAndrea Horti (Bačko Gradište)\nOznake: Bačko GradišteBečejMileševo\nKapije bez šina says:\nSve pohvale za ovo takmičenje. Verujemo da će nastaviti da se organizuje i narednih godina.


KOŠAVA NOSI SVE PRED SOBOM PO BEOGRADU: Jak vetar lomio drveće, stradali automobili, saobraćaj paralisan u pojedinim delovima FOTO\nFoto: Printscreen/Moj Beograd/Instagram\npune ruke posla za JКP Zelenilo-Beograd\nrade jaksic\t 07.10.2021. 15:54h\nZbog snažnog istočnog i jugoistočnog vetra ekipe JКP "Zelenilo-Beograd" su tokom dana intervenisale na 43 lokacije, uklanjanjući polomljena stabla i grane, dok je tokom prethodne noći takvih intervencija bilo na 11 lokacija u gradu, saopšteno je danas.\nJКP "Zelenilo-Beograd" navodi da je u toku dana primljeno više od 70 prijava za prelomljene grane ili stabla usled košave, a da je najviše prijava bilo sa opština Palilula, Zvezdara i Voždovac, gde su i najjači udari vetra bili tokom jutarnjih časova.\n"U ulici Nikole Doksata sanirano je stablo koje se izvalilo iz šume i naslonilo na elektrovodove. U Ariljskoj ulici se rascepilo stablo bagrema i oštetilo automobil. U Bulevaru oslobođenja sanirano je stablo koje se izvalilo i palo preko saobraćajnice. U ulici Кneza Višeslava izvalilo se stablo i palo preko dva automobila", navodi se u saopštenju.\nSugrađani mogu prijaviti slučajeve oborenih, prelomljenih ili oštećenih stabala koja mogu ugroziti bezbednost i naneti materijalnu štetu na brojeve 011/2630-506 i 011/2650-683.\nMUŠKARAC TEŠKO POVREĐEN U UDESU NA VOŽDOVCU: Prebačen na reanimaciju u Urgentni centar\nPOSLE EVAKUACIJE, SITUACIJA U DELTA SITIJU REDOVNA: Nepoznati muškarac RAZBIO kućište alarma, aktiviralo se UPOZORENJE O POŽARU!


Pregovarački tim BiH još nije imenovan, a rok za pokretanje arbitraže ističe za petnaest dana. Hrvatska traži sto miliona evra odštete za predratno ulaganje u izgradnju Termoelektrane Gacko.\nNa Savjetu ministra je da odredi komisiju koja bi do 1. decembra trebala da pokrene mirno poravnanje sa Hrvatskom. Imenovanje komisije je propalo juče zbog otkazivanja sjednice Savjeta, ali zamjenik predsjedavajućeg uvjerava da Srpska neće platiti milionski ceh sporosti bh. institucija.\n"Vjerujem da će ovaj stalni tim da se formira sledeće sedmice, u srijedu ili četvrtak, ali to na bilo koji način ne remeti ulogu Pravobranilaštva Bosne i Hercegovine i institucija u Republici Srpskoj da sa Hrvatskom elektroprivredom sklope eventualnu nagodbu", izjavio je Mirko Šarović, ministar spoljne trgovine i ekonomskih odnosa BiH.\nU slučaju da pregovori propadnu ili do njih uopšte ne dođe zbog zastoja u Savjetu ministara, očekuje se da Hrvatska pokrene međunarodni spor. U Ministarstvu industrije kažu da će sutra sjesti sa predstavnicima gatačke termoelektrane da vide šta i kako dalje, a opet će mnogo toga zavistiti od bh. institucija.\n"Nakon prvog decembra, ako Hrvatska elektroprivreda krene u tužbu, tada će nama biti ostavljen rok za izbor arbitra od strane Bosne i Hercegovine. Naravno Republika Srpska će pokušati da utiče na izbor arbitra u saradnji sa Pravobranilaštvom BiH kao što smo radili na slučaju Ugljevik", rekao je Milan Baštinac, pomoćnik ministra energetike i rudarstva.\nRanije je ministar industrije najavio mogućnost da Srpska uzvrati tužbom za hidroelektranu Dubrovnik koja je na teritoriji Hrvatske ali se napaja iz akumulacionog jezera Bileća. Hrvatska ipak ne odustaje od pokušaja da naplati ulaganja koja procjenjuje na 400 miliona nekadašnjih njemačkih maraka a pozivaju se na sporazum o zajednićkoj izgradnji koji im garantuje vlasništvo. Bez obzira na političke komplikacije bh. Pravobranilac tvrdi da sto miliona nećemo izgubiti.\n"Što se tiče uspjeha ja lično smatrama da se radi o ulaganjima od prije rata kada je bila jedna država i da taj sporazum nema okvire međunarodnog sporazuma tako da Bosna i Hercegovina ima dobre šanse da uspije u tome", kazao je Mlađan Mandić, pravobranilac BiH.\nTermoelektrana je građena iz nekadašnjeg Saveznog fonda za nerazvijene republike koji su koristili Kosovo, Crna Gora, Makedonija i Bosna i Hercegovina. U slučaju tužbe BiH će morati da izdvoji milione jer sporovi pred Međunarodnim sudom za zaštitu ulaganja u Vašington, koštaju i po nekoliko miliona evra.


Do lista nepokretnosti bez čekanja na šalterima – Bankar.me\nDo lista nepokretnosti bez čekanja na šalterima\nNovember 3, 2018 Članci, CRNA GORA, NEKRETNINE, SVE VIJESTI Leave a comment\nUprava za nekretnine početkom decembra ove godine planira da pušti u rad servis koji će obezbijediti automatsko preuzimanje podataka iz evidencija u formi digitalno potpisanog elektronskog lista nepokretnosti. Ovaj servis, čije testiranje je već neko vrijeme u toku, u startu će biti omogućen notarskim kancelarijama, a nakon toga ćemo ga učiniti dostupnim i drugim korisnicima kojima su podaci iz katastarskih evidencija potrebni za obavljanje zakonom propisanih djelatnosti, saopštio je Vikend novinama Dragan Kovačević, direktor Uprave za nekretnine.\nKovačević ističe da će takav način preuzimanja zvaničnih dokumenata Uprave za nekretnine bitno skratiti vrijeme potrebno za sklapanje pravnih poslova kod notara, jer će se eliminisati lično podizanje dokumenata na šalterima Uprave i čekanje u redovima, a pristupaće se trenutno ažurnim podacima.\n“Očekujemo da će ova novina biti pozitivno prihvaćena od svih korisnika u Crnoj Gori. Uprava za nekretnine, organ državne uprave nadležan za vođenje nekih od ključnih registara u Crnoj Gori, kao jedan od najvećih prioriteta ima razvoj servisa za korisnike, bilo da su to u pitanju državne institucije, lokalne samouprave, privatni sektor ili građani. Kroz razvoj digitalnih servisa Uprava ima za cilj da učini evidencije lakše dostupnim i time napravi pozitivan uticaj na efikasnost administrativnih procedura i poslovni ambijent u Crnoj Gori, istovremeno podižući povjerenje u pouzdanost podataka”, ističe Kovačević.\nDirektor UZN najavljuje još novina za decembar ove godine. Radi se o poboljšanju servisa Uprave, Geoportala kao glavnog izvora svih informacija i podataka o prostoru.\n“Uprava za nekretnine je praktično najveći proizvođač prostornih podataka u Crnoj Gori, i shodno tome svjesni smo da vrijednost tih podataka direktno zavisi od toga koliko su oni dostupni i koliko se koriste. Geoportal Uprave za nekretnine je centralno mjesto na kojem objavljujemo naše prostorne podatke kao što su katastarski planovi, avio snimci iz različitih perioda, topografske i druge karte, digitalni modeli terena… Znajući koliko je Geoportal bitan našim korisnicima i koliko se intenzivno koristi, mi i u toj oblasti radimo na poboljšanju naših servisa, i, takođe u decembru, smo planirali da uvedemo poboljšanja koja će se odraziti kroz nove mogućnosti za pregled i pristup prostornim podacima, kroz veću ažurnost podataka i kroz integraciju sa drugim servisima Uprave”, ističe Kovačević u razgovoru za VN.\nPOJMOVIkatastar nekretnine crna gora\nPrevious Kukavičić: U Crnoj Gori trenutno boravi 12 hiljada turista (video)\nSljedeći Naslovne strane dnevnih novina za 3. novembar – Najvažnije vijesti iz ekonomije\nLegalizacija: Katastar prima elaborate i nakon 15. jula\nTurci i Italijani najčešći kupci nekretnina, Rusi masovno rasprodaju


SAMOIZOLACIJA 28 DANA,VIKENDOM “POLICIJSKI CAS” OD 15 CASOVA – Ar PRESS Informativni portal – Aranđelovac\nKako se Srbija nalazi u jeku borbe sa zaraznom bolešcu izazvanom virusom COVID-19, preporuceno je da se sve pijace, na otvorenom i zatvorenom prostoru, zatvore do daljeg\nBEOGRAD,(28.03.2020.)-Vlada Republike Srbije donela je na današnjoj sednici najnovije mere za spre?avanje širenja virusa COVID-19, medju kojima je i odluka da se sve mere samoizolacije produže sa 14 na 28 dana, a da se vikendom zabrana kretanja uvede od 15 casova.\nU Saopštenju sa sednice Vlade još se navodi:”Svim gradjanima Republike Srbije, kao i strancima sa boravišnom dozvolom, koji su u zemlju ušli 14. marta i kasnije, produžava se obavezna mera kucne samoizolacije sa 14 na 28 dana.\nOvo prakticno znaci da svima koji su pri ulasku u zemlju dobili usmeno ili pismeno rešenje o kucnoj samoizolaciji u trajanju od dve nedelje, izolacija automatski nastavlja da tece još dve nedelje.\nSvi gradjani i stranci sa boravišnom dozvolom, bez izuzetka, u obavezi su da poštuju produženi rok kucne samoizolacije, što ce nadležni organi u narednom periodu redovno proveravati.\nIzmenjeno je vreme trajanja zabrane kretanja gradjana za dane vikenda. Oni ce subotom i nedeljom morati da ostanu u svojim domovima od 15 casova do 5 casova ujutru.\nGradjani koji nisu stariji od 65 godina, mogu napuštati svoje domove radnim danima i dalje od 5 casova ujutru do 17 casova. Najstariji sugradjani mogu napuštati svoje domove jedino nedeljom izmedju 3 i 8 casova ujutru, u cilju kupovine namirnica.\nVodeci se mišljenjem struke, Vlada Republike Srbije odlucila je da povuce odluku o dozvoljenoj šetnji kucnih ljubimaca u trajanju od 20 minuta izmedju 20 i 21 cas.\nKako se Srbija nalazi u jeku borbe sa zaraznom bolešcu izazvanom virusom COVID-19, preporuceno je da se sve pijace, na otvorenom i zatvorenom prostoru, zatvore do daljeg.\nVlada Republike Srbije nastavice da sa najvecom pažnjom prati razvoj situacije u vezi sa virusom COVID-19 i prilagodjava sve mere, oslanjajuci se iskljucivo na savete strucnjaka.\nJoš jednom apelujemo na sve gradjane da se pridržavaju svih mera bez izuzetka, kako bismo svi zajedno, što pre iz ove bitke izašli kao pobednici”,navodi se u saopštenju sa sednice Vlade objavljenom na sajtu Vlade Republike Srbije.


Pokreni svoj biznis: U ponedeljak u Zaječaru prezentacija programa "Delta biznis inkubator" - Glas Zaječara\nHome Ekonomija Pokreni svoj biznis: U ponedeljak u Zaječaru prezentacija programa „Delta biznis inkubator“\nNakon Beograda i Subotice i u Zaječaru će biti predstavljen program „Delta Biznis Inkubator“.\n„Delta Biznis Inkubator“ je tromesečni program koji pomaže startapima da razviju i unaprede svoj proizvod ili uslugu uz Deltinu podršku u vidu mentorstva, konsultacija, edukacije i finansijske pomoći.\n„Povezujemo ljude i stvaramo prilike za sve pojedince i timove koji se bave poljoprivredom, distribucijom, logistikom ili nekretninama.“ – navode u svom pozivu zainteresovanim građanima iz „Delta biznis inkubatora“.\nUlaz je besplatan, a zbog ograničenog broja mesta radi učešća je neophodna registracija putem linka: PRIJAVA OVDE\nPrijave za program podrške su otvorene na i sajtu https://deltabiznisinkubator.rs/ i traju do 15. juna u ponoć.\nPrethodni tekstNastavljaju se radovi na mreži: Deo potrošača u selima sutra bez struje!\nNaredni tekstU Gradskoj upravi Zaječar biće organizovan prijem predstavnika Nezavisnog sindikata policije!


Proslavi Oporavak | Međunarodna konferencija u Moskvi\nMeđunarodna konferencija u Moskvi\n4.12.2017. godine u Moskvi je održana međunarodna konferencija pod nazivom „Parlamentarci protiv droge“, organizovana od strane Državnog Parlamenta- Dume, uz učešće Ujedinjenih Nacija, i suorganizaciju Državne unije protiv droge.\n„Cilj konferencije je bio uspostaviti međunarodnu parlamentarnu saradnju u borbi protiv zloupotrebe droga, i razviti postojeće pravne okvire za međunarodnu saradnju u borbi protiv širenja upotrebe droge, kao i borbi za prevencijski pristup zdravstva i tretmana za ovisnike.“ –poručili su iz Ureda za odnose s javnošću Dume.\nKonferencijom je presjedavao Vyacheslav Volodin a okupila je zdravstvene radnike iz 43 države, rukovodioce ruskih ministarstava i agencija, kao i rukovodioce ruskih regionalnih pravnih i izvršnih subjekata. Uključujući i naše udruženje, događaj su svojim prisustvom uveličale vodeće ruske, strane ali i međunarodne nevladine organizacije, koje djeluju u polju prevencije, sprečavanja trgovine narkoticima, oporavka bivših ovisnika i slično.\nUčesnici su diskutovali na teme trenutnih problema, te su dijelili međunarodna iskustva rada na oporavku i promociji zdravih stilova života, s naglaskom na mlade ljude. „Pored pitanja međunarodne saradnje unutar pravnih okvira ove regije, konferencija se fokusirala na najbolje prakse borbe protiv zloupotrebe droga, metodama prevencije i načinima tretmana ovisnika.“- poručeno je iz Ureda.\nOva konferencija se pokazala kao izuzetna šansa našoj organizaciji da se poveže s međunarodnim organizacijama sličnih djelovanja, u svrhu razmjene iskustava, stvaranja novih saradnji i poboljšanja naših aktivnosti i usluga.


Radio Tivat | Green Home: CG da uskladi energetske i klimatske politike\n22 апр Green Home: CG da uskladi energetske i klimatske politike\nPosted at 09:00h in Ekologija\tby\tDragan Popadic\nKako bi Crna Gora pokazala ozbiljnost u procesu pristupanja Evropskoj uniji i dostizanju nulte emisije do 2050. godine, mora da uskladi i koordinira svoje energetske i klimatske politike, saopšteno je iz Green Home-a povodom obilježavanja Dana planete Zemlje.\nKako smatraju iz te NVO, razvojni pravac Crne Gore kao zemlje koja teži ulasku u EU trebao bi biti jasan i usklađen sa ciljevima evropskih klimatskih politika.\n“Kako bi Crna Gora pokazala ozbiljnost u procesu pristupanja Evropskoj uniji i dostizanju nulte emisije do 2050. godine, mora da uskladi i koordinira svoje energetske i klimatske politike. U vezi sa tim, u toku je izrada Nacionalnog energetskog i klimatskog plana kao strateškog dokumenta koji će objediniti krovne politike u oblasti klimatskih promjena i energetike”, navodi se u saopštenju.\nVećina aktivnosti u oblasti klimatskih promjena se preduzima u energetskom sektoru, te je, smatraju iz Green Home-a, neophodno unaprijediti energetsku efikasnost, usmjeriti razvojne projekte ka obezbjeđivanju energije iz zelenih izvora, te raditi na smanjenju emisija gasova sa efektom staklene bašte.\n“S tim u vezi, potrebno je ozbiljno analizirati postojeće stanje, identifikovati potencijalne prepreke sa kojima bi se svi sektori mogli susresti tokom implementacije Nacionalnog energetskog i klimatskog plana, te raditi na zajedničkom pristupu ka uspješnom prevazilaženju istih”, navpodi se u saopštenju.\n“Upravo na Dan planete Zemlje, 22. aprila 2016. godine zemlje članice UN-a potpisale su Pariski sporazum, a koji je Crna Gora ratifikovala godinu kasnije. Cilj ovog sporazuma je da se povećanje globalne temperature zadrži znatno ispod 2°C, uz nastojanje da to bude na nivou od 1,5°C, te obavezuje sve zemlje potpisnice da smanje vlastite emisije gasova sa efektom staklene bašte zarad ublažavanja globalnih posljedica klimatskih promjena”, podsjećaju iz NVO.\nU postizanju ovih ciljeva EU je izuzetno aktivna, te je pokretač mnogih politika u borbi protiv klimatskih promjena.\n“Tako je u martu Evropska komisija predstavila izuzetno ambiciozan predlog prvog Evropskog zakona o klimi, kojim bi se preuzeta obaveza o nultim emisijama do 2050. godine, pretvorila u obavezu sa zakonskom snagom”, navodi se u saopštenju.\n“Koliko je Crna Gora ozbiljna u postizanju klimatske neutralnosti do 2050. godine, upravo će pokazati kvalitet NECP-a , dok bi smjernice za identifikaciju i prevazilaženje izazova trebala da obezbijedi Nacionalna strategija niskokarbonskog razvoja, čija nam izrada predstoji u narednom period”, dodali su iz Green Home-a.


Centar za razvoj karijere Fakulteta za menadžment i poslovnu ekonomiju Univerziteta u Travniku usmjeren je na kontinurani rad sa studentima, sa akcentom na razvoj kompetencija potrebnih za poslovni uspjeh. Naši studenti kroz veliki broj obuka, webinara, seminara i radionica, koje su orijentisane na pripremu za tržište rada, stiču znanja i vještine koja će im pomoći da se usavrše i osposobe za buduće poslove.\nEdukacije se odnose na prve korake prilikom traženja posla, pisanje radnje biografije i motivacionog pisma, priprema za intervju, psihološki testovi, razvoj emocionalne inteligencije i još mnoge druge teme koje su aktuelne u savremenom poslovanju.\nCentar pruža podršku studentima u vidu pomoći prilikom učenja i rješavanju eventualnih problema, kao i pružanje prakse u vodećim kompanijama sa kojima Fakultet ima potpisan ugovor o saradnji. Stručna praksa omogućava studentima sticanje radnog iskustva i primjenu stečenog teorijskog znanja.\nTakođer, studentima se organizuju gostujuća predavanja na atraktivne teme sa eminentnim stručnjacima iz BiH i regiona, mogućnost učestvovanja na međunarodnoj konferenciji koju tradicionalno organizujemo jednom godišnje, posjećivanje sajmova zapošljavanja, sajma knjiga, kao i mnogih drugih aktivnosti u cilju učenja, usavršavanja, i sticanja znanja i vještina.\nCentar ima za cilj da naše studente pripremi za izlazak na tržište rada nakon završenih studija, da produkuje vezu kako sa poslodavcima i realnim sektorom tako i sa vladinim sektorom svih nivoa i da kroz zajednički interes proizvedemo kadar za nove izazove tržišne ekonomije i pružimo maksimalnu podršku u sticanju onih znanja i vještina koje su potrebne u modernom poslovnom svijetu.\nOsnivanju Centra za razvoj karijere i savjetovanja studenata u BiH realizovana je zahvaljujući inicijativi poslodavaca iz realnog sektora i Univerziteta u Travniku - Fakulteta za menadžment i poslovnu ekonomiju, kao dio izazova koji su prisutni na tržištu rada u zavisnosti od novih tehnologija i odlaska mladih u EU.\nCentar za razvoj karijere i savjetovanje studenata treba da posluži kao pilot centar za osnivanje i rad karijernih centara na svim univerzitetima kroz zajedničko djelovanje baza potreba tržišta rada i baze studenata u cijeloj BiH.\nKljučna uloga Centra za razvoj karijere jeste realna i stvarna pomoć studentima Univerziteta u Travniku u razvoju i obuci onih znanja i vještina koje su primarne na tržištu rada, a koje su im potrebne pri zapošljavanju, a da istovremeno pomogne u sticanju znanja i određenih vještina kroz radno iskustvo tokom studiranja i saznanja o realnom svijetu poslovanja, te da pripremi studenate za uspješan prelazak na sljedeći nivo razvoja karijere nakon završetka studija.


Analiza predsenicke kampanje sept 2002\nHronika Specijal - Analiza predsenicke kampanje, septembar 2002.\nAnaliza predsedničke kampanje – Ebart/Medijska dokumentacija\nPeriod obuhvaćen analizom: 28. avgust – 10. septembar\nAnalizirane su sledeće novine: Blic, Blic News, Danas, Dnevnik, Ekonomist, Glas, Nacional, Nedeljni Telegraf, NIN, Novosti, Politika, Reporter, Vreme.\nUkupno je objavljeno 1074 teksta.\nIZJAVE I INTERVJUI PREDSEDNIČKIH KANDIDATA\nKao i u prethodnom analiziranom periodu (19. jul – 27. avgust), najviše izjava dao je Vojislav Šešelj (59). Na drugom mestu je Miroljub Labus sa 54 izjave, koji je u tom pogledu daleko aktivniji nego u ranijem posmatranom razdoblju.\nNajzastupljenije teme u izjavama kandidata:\n1. Drugi kandidati (139)\n2. Socijalna politika (94)\n3. Reforme (82)\n4. Kriminal (50)\n5. Kosovo (40)\n6. Evropska unija (38)\n7. Crna Gora (36)\n8. Srpsko pitanje (35)\n9. Privatizacija (28)\n10. Hag (13)\nZa razliku od prethodnog, u ovom periodu iznošenje stavova o drugim kandidatima nije izrazito dominantna tema u odnosu na sve druge. Socijalna politika i Reforme kao teme izjava i intervjua su zamenile mesta u odnosu na prethodni monitoring: čini se da sa približavanjem izbora predsednički kandidati sve više govore o onome što birače neposredno najviše interesuje – socijalnoj problematici, dajući obećanja o tome šta će uraditi na ovom polju ukoliko budu izabrani. Kosovo je kao tema sa začelja liste došlo u sredinu, a Crna Gora je sa 4. pala na 7. mesto. U ovom periodu je više govoreno o privatizaciji nego u proteklom, a o zločinima mnogo manje. Izjave o Hagu davali su samo Šešelj i Živojinović.\nNajviše izjava o drugim kandidatima dao je Šešelj (32), sledi Pelević (25). Gledano po dva najznačanija kandidata, Labus više nego Koštunica komentariše druge učesnike kampanje (14 u odnosu na šest izjava). U prethodnom periodu je bilo obrnuto. Isto je i sa prisutnošću u izjavama drugih kandidata: sada se najviše govori o Koštunici, dok je u periodu pre toga najčešća tema bio Labus.\nSa zahuktavanjem predsedničke kampanje, došlo je i do drugih promena u temama izjava. Tako je, na primer, Labus posvetio pažnju i oblastima koje u proteklom periodu nije pominjao: Kosovu, Crnoj Gori, 'Srpskom pitanju', Kriminalu. Ipak, i dalje se u najvećem broju slučajeva njegove izjave odnose na Reforme (31) i Socijalnu Politiku (21). Za Koštunicu su najčešće teme Crna Gora (20) i Reforme (15). Odnos najprisutnijih tema u izjavama ova dva kandidata prikazan je u sledećem grafikonu:\nTEKSTOVI O KANDIDATIMA\nVojislav Koštunica nije samo najčešća tema izjava drugih kandidata, već je o njemu i ukupno objavljeno najviše tekstova (ovde ne možemo praviti poređenje sa prethodnim istraživanjem jer je primenjena drugačija metodologija). Poredak kandidata po broju tekstova u kojima su oni glavna tema izgleda ovako:\nDnevne novine međusobno se razlikuju po broju tekstova objavljenih o Labusu i Koštunici. Generalno, najpribližniji odnos tekstova o ova dva kandidata objavljuju Blic i Glas, sa razlikom od po jednog teksta u korist Labusa. U svim ostalim novinama, više tekstova objavljeno je o Koštunici, s tim što su razlike veće nego u slučaju dva gore pomenuta lista. Pisanje dnevnih novina o svim kandidatima prikazano je u sledećem grafikonu:


Bajden pozdravio promene u Rumuniji (SETimes.com)\nBajden pozdravio promene u Rumuniji\nDžo Bajden pozdravio je postignuća Rumunije u poslednjih 20 godina i rekao da nove demokratije u istočnoj Evropi mogu da posluže kao primer drugima koji se bore za slobodu.\nPol Čočoju za Southeast European Times iz Bukurešta -- 26/10/09 Američki potpredsednik Džo Bajden (levo) rukuje se sa rumunskim predsednikom Trajanom Baseskuom na Trgu Ćotroćeni u četvrtak (22. oktobra). Bajden je istakao ulogu Rumunije kao primer drugim zemljama u regionu. [Geti Imidžis]\nZa vreme jednodnevne posete Bukureštu u četvrtak (22. oktobra), američki potpredsednik Džo Bajden pohvalio je napore Rumunije da postane istinska demokratska zemlja i pouzdan partner SAD.\nGovoreći studentima političkih nauka u Centralnoj univerzitetskoj biblioteci, koja je gotovo uništena za vreme revolucije u toj zemlji 1989, Bajden je pohvalio borbu Rumuna za slobodu.\n"Kada je podignuta Gvozdena zavesa i pao Berlinski zid, na njihovom mestu je porasla demokratija, demokratija koju ste odavno zaslužili. Priča o slobodi, vaša priča, jedno je najvećih postignuća u modernoj istoriji," rekao je Bajden.\n"Počeli ste da ostvarujete te snove koje su pre 20 godina zamišljali samo smeli, celovitu i slobodnu Evropu, ukotvljenu u institucijama evroatlantske alijanse NATO i EU", dodao je potpredsednik.\nOn je naglasio da zemlje kao što su Rumunija pružaju primer drugim državama koji se bore da postanu demokratske. "Možete da pomognete da Moldavija, Gruzija i Ukrajina krenu putem trajne stabilnosti i prosperiteta. Vaš je trenutak da budete predvodnici. Jermenija, Azerbejdžan i Belorusija mogu da iskoriste vaša iskustva ... vi ste dobar primer; ispunile ste obećanje svoje revolucije. Danas ste u poziciji da pomognete drugima da postignu to isto", rekao je on.\nBajden je poslao direktnu poruku mladoj publici. "Budite kao oni iz '89. Budite smeli. Budite predvodnici. Imate istoriju i imate tradiciju. Možete da napravite ogromnu razliku. Mi ćemo vas podržati", rekao je on.\nBajdenu se na bini pridružila kćerka Ketlin i unuka Finegan, koju je predstavio publici.\nRanije u toku dana, na zajedničkoj konferenciji za medije sa predsednikom Trajanom Baseskuom, Bajden je rekao da Rumunija podržava novi američki antiraketni sistem. "Taj fazni, prilagodljivi pristup koji SAD nude prilagođen je tako da zauzda rastuće pretnje Evropi, sa dokazanom tehnologijom koja će pokriti više Evrope, uključujući centralnu Evropu, efikasnije od prethodnog pristupa", objasnio je Bajden.Slični tekstoviLoading\nOn je takođe poželeo uspeh Rumunima u predsedničkoj kampanji koja je počela sledećeg dana i rekao da im zavidi što traje samo 30 dana, za razliku od one u Americi.\nBajden se sastao i sa odlazećim premijerom Emilom Bokom i opozicionim vođama Mirčom Džoanom iz Socijaldemokratske partije i Krinom Antoneskuom iz Nacionalne liberalne stranke.\nIz Bukurešta, Bajden je nastavio za Prag, poslednju stanicu na svojoj trodnevnoj regionalnoj turneji centralne i istočne Evrope.\nTo je bila druga Bajdenova poseta Rumuniji. Posetio je tu zemlju pre deset godina, kao šef Odbora za spoljne odnose američkog Senata.


Web site Balinta Pastora : Članci : "Srbija neće u NATO dok je Vučić na vlasti"\n"Srbija neće u NATO dok je Vučić na...\n"Srbija neće u NATO dok je Vučić na vlasti"\nDatum: 24. decembar 2019. Izvor: B92\nMinistar odbrane Aleksandar Vulin kaže da Srbija neće ući u NATO savez dok je Aleksandar Vučić i ova skupštinska većina na čelu države.\nZa sledeću godinu najavio je prvu vojnu vežbu sa Kinom.\n"Sarađujemo sa NATO savezom, ali mi sarađujemo i sa ODKB-om (Organizacija dogovora o kolektivnoj bezbednosti koju čine zemlje bivšeg SSSR) koji ne traže od nas da se odreknemo dela teritorije" rekao je Vulin u Skupštini Srbije.\nOn je pitao kako je ranije doneta odluka o vojnoj neutralnosti zemlje a nije se sarađivalo sa ODKB-om.\n"Imaćemo vojnu vežbu sa Kinom sledeće godine, nikada nismo, što ne bismo naučili i kako Kinezi rade, oni nisu član nijednog vojnog saveza i pitanje je zašto nismo do sad imali takvu vežbu", rekao je Vulin.\nOn je rekao da je vojna neutralnost "skupa", ali da nema tog pritiska zbog kojeg će se odustati od nje, jer kako je dodao "niste slobodna zemlja ako neko drugi čuva nebo", rekao je Vulin.\nVulin je u skupštinskoj raspravi o setu vojnih zakona rekao da su ovlašćenja predsednika Srbije u zakonima ostala ista kao i ranije, u skladu sa ustavom, ali da su to ovlašćenja u miru, a na pitanje koja je uloga u ratu dosad nije bilo odgovora i on treba da proizađe iz ove strategije.\nObjašnjavajući koncept "totalne odbrane" Vulin je rekao da je ona u Zakon uneta 2009. godine i tu se stalo.\n"Aktivna vojska izdrži prvi udar i onda dođe ko? Mora se predvideti učešće civila, to je koncept malih zemalja koji ne mogu da finansiraju veliku stajaću vojsku", rekao je ministar i dodao da je oko 200.000 ljudi, vojske i policije bilo u uniformi 1999. godine a da ih danas nema toliko.\nDodao je i da deca u školama treba da uče veštine koje bi im bile potrebne za vreme rata ali i u miru, da treba više učiti o zaštiti životne sredine.\nPoslanik Saveza vojvođanskih Mađara Balint Pastor rekao je da je u Strategiji odbrane najpozitivnije to što se neće ponovo uvoditi vojna obaveza.\n"Razumemo koncept totalne odbrane, ali se protivimo vojnim vežbama jer mislimo da to ne doprinosi povećanju odbrambenih kapaciteta Srbije i taj novac treba potrošiti u druge namene", rekao je Pastor i dodao da "veruje da će se, ako treba odbraniti zemlju, građani odazvati u velikom broju".\nPoslanik Vojislav Vujić iz Jedinstvene Srbije rekao je da je poslednje dve godine obeležilo ozbiljno ulaganje u naoružanje i da je Srbija sada najdominantnija na Balkanu.\nDodao je da ne se ne sme zaboraviti šta je NATO uradio Srbiji, ali da to ne znači da treba prekinuti komunikaciju sa njima.\nPoslanik Nemanja Radojević iz Stranke moderne Srbije primetio je da kada je tema ovako važna u sali treba da sedi cela vlada pa i predsednik koji, kako je rekao, dobija veća ovlašćenja.\nDodao je da običnom građaninu nije jasno šta znači "totalna odbrana" nego će to da shvate kad im stigne poziv za vežbu ili vojsku.\nRadojević je pitao i šta se desilo sa obećanom borbom protiv korupcije, s obzirom na to da je kao opasnost navedena oružana agresija, narkomanija, a organizovani kriminal je na samom kraju dok opasnosti od korupcije nema.\nRadojević je rekao i da je u zakonima o vojsci zanemarena civilna kontrola sektora bezbednosti, da strategija bezbednosti ne prepoznaje ni zaštitnika građana, ni poverenika za informacije od javnog značaja ni državnog revizora ni Agenciju za borbu protiv korupcije.


“Izvoz iz BiH je u toku ove godine rastao i prvi put je u aprilu premašio milijardu KM na mjesečnom nivou, a taj trend se nastavio u maju, junu i julu”, rekao je Egrlić u Sarajevu, na predstavljanju rezultata projekta “100 najvećih u BiH”.\nPrema njegovim riječima, kada je riječ o izvozu, BiH je prošle godine prvi put premašila 10 milijardi KM, odnosno izvoz je iznosio oko 11,5 milijardi KM, dok je pokrivenost uvoza izvozom bila oko 63 odsto.\n“Glavno tržište je EU, koje sa više od 70 odsto učestvuje u ukupnom izvozu, a najbolju pokrivenost uvoza izvozom imamo sa Austrijom, NJemačkom, Italijom”, rekao je Egrlić, te dodao da BiH sa zemljama regiona ima najveću razmjenu.\nOn je naveo da su u BiH registrovane 32.292 kompanije koje su ostvarile ukupan prihod veći od 65 milijardi KM, te dodao da je od toga 85 odsto malih kompanija, 11 odsto srednjih i 3,43 odsto velikih kompanija.\nPrema riječima Egrlića, velike kompanije ostvaruju prihod od 44,3 milijardi KM prihoda ili oko 68 odsto i one daju snagu i čine nosioce razvoja privrede i zapošljavanja.\n“Poslovna zajednica je osnov stabilnosti BiH, stabilnosti naših fondova kao što su penzioni, zdravstveni”, rekao je Egrlić, te dodao da se konstantnim rastom imidža privrede BiH stvara mogućnost za plasman robe na zahtjevno evrospko i svjetsko tržište. Srna\nTagovi: ahmet egrlicbihizvozspoljnotrgovinska komora bih


Francuski premijer Eduar Filip proglasio je večeras pobedu nove centrističke partije predsednika Emanuela Makrona u prvom krugu parlamentarnih izbora, javlja Asošijeted pres.\nMakronova stranka Republika u pokretu je osvojila od 32,2 do 32,9 odsto glasova, desničarski Republikanci od 20,9 do 21,5 odsto, ekstremno desničarski Nacionalni front oko 14 odsto, radikalna levica 11 odsto a socijalisti, doskora na vlasti, 10,2 odsto glasova, rezultati su ankete instituta za istraživanje javnog mnjenja Ipsos-Sopra Steria.\nPredsednica francuske ekstremno desničarske stranke Marin Le Pen pozvala je večeras svoje glasače da u drugom krugu parlamentarnih izbora izađu u većem broju.\nLe Penova je kritikovala izborni sistem u Francuskoj za koji je rekla da nije naklonjen malim strankama poput njene.\nMakronova stranka, Republika u pokretu, koja je osvojila oko 32 odsto glasova u prvom krugu, mogla bi posle drugog kruga da osvoji 400 od ukupno 577 poslaničkih mesta, što je daleko više od 289 mesta koliko je potrebno za apsolutnu većinu u parlamentu.\nIzbori su se kao i nedavno održani predsednički izbori održali uz jake mere bezbednosti. U celoj zemlji je rasporođeno dodatnih 50.000 policajaca i žandarma.


Čukarički klub sa najvećim udelom mladih igrača u mečevima SL, Zvezda i Nišlije na dnu! - SPORTSKI ŽURNAL\nNa mlade igrače uglavnom ne računaju u Radniku, Spartaku i Novom Pazaru, dok su na začelju aktuelni šampion Crvenea zvezda i niški Radnički. Crveno-beli su u međuvremenu i prodali dva igrača sa ovim statusom, Gavrića i Krstovića\nNeki od njih će status bonusa imati i naredne sezone (Mićović, Radojičić), neki dve (Lukić, Ergelaš, Drezgić, Rogan), dok je Kovačević koji je bio starter protiv Spartaka 2004. godište.\n7. Kolubara 1.341\n8. TSC 1.153\nNapomena: Crvena zvezda, Radnik i Metalac imaju dva meča manje, a Partizan, TSC, Čukarički, Vojvodina, Voždovac, Radnički (Niš), Novi Pazar i Mladost po jedan meč manje.\nSvoju šansu u ovoj sezoni još uvek čekaju i novajlija Kristijan Belić (2000. godište), Mihajlo Baić (2002. godište), Mihajlo Spasojević (2004. godište). Posle Čukaričkog, najviše minuta mladi igrači su dobijali u Proleteru (2.859), Metalcu (2.624), Radničkom 1923 (2.515), Voždovcu (2.193), Vojvodini (1.991)...\nOd klubova sa preko 2.000 minuta za mlade igrače slede novosadsi Proleter, Metalac, kragujevački Radnički i Voždovac, dok je vrlo blizu i Vojvodina.\nKolubara, TSC i Partizan su u sredini ove "tabele", četvorocifren broj minuta sakupili su još igrači Mladosti i Napretka.\nNa mlade igrače uglavnom ne računaju u Radniku, Spartaku i Novom Pazaru, dok su na začelju aktuelni šampion Crvenea zvezda i niški Radnički. Crveno-beli su u međuvremenu i prodali dva igrača sa ovim statusom, Gavrića i Krstovića.\nPosebna priča su Nišlije, gde si minute dobijala samo trojica bonusa, od toga zapaženiji učinak imao je samo Stefan Mitrović. Po tri bonusa šansu su dobijala još samo u Radniku i Kolubari, samo četiri u subotičkom Spartaku, koji obiluje mladim igračima, petorica u Napretku, koji je takođe znao u medijima da se pohvali forsiranjem mladih...\nPARTIZAN: Nemanja Jović 584, Nikola Terzić 323, Lazar Pavlović 126, Marko Milovanović 86, Nikola Štulić 14.\nSVE PJANO · 27 septembar, 2021 11:32


Novi Sad tuguje: Preminuo sedmogodišnji dečak, sumnja se na infarkt – Nadlanu.com\nNovi Sad tuguje: Preminuo sedmogodišnji dečak, sumnja se na infarkt\nObjavljeno 16. nov 2013. / 21:41:54\nUbrzo je pristigla i Hitna pomoć, ali ni njihova brza reakcija nije uspela da ga spasi. Iako će tek obdukcija pokazati šta se desilo, sumnja se da je u pitanju infarkt.\n- Dečak se do sada nije žalio ni na kakve tegobe, normalno je dolazio u školu i na časove fizičkog. Šta se dogodilo, niko ne zna, ali smo svi u šoku, a najviše deca koja su s njim išla u razred i koja su bila na času fizičkog - kaže jedan od zaposlenih u školi.\nZbog nesrećenog slučaja novosadsku školu su sinoć hitno posetili i predstavnici Ministarstva prosvete.\n- Učinićemo sve što je u našoj ingerenciji da se utvrdi tačan uzrok smrti - rekao je Muhedin Fijuljanin, državni sekretar Ministarstva i izrazio najdublje saučešće porodici mališana, učenicima i kolektivu škole.\nFijuljanin je, zajedno sa Zoranom Kostićem, pomoćnikom ministra prosvete, te kolegama iz školske uprave u Novom Sadu, obišao i porodicu nastradalog dečaka.


Jeftini letovi iz Španije za Moldaviju - Avionske karte Španija Moldavija - eSky.ba\nLetovi iz Španije za Moldaviju\nPretražite letove iz Španije za Moldaviju\nProvjerite najbolje ponude letova iz Španije za Moldaviju\nDirektni letovi s avio kompanijom:\tFlyOne (5F),\tAir Moldova (9U),\tWizz Air (W6).\n✔ Postoje li posebne ponude za letove iz Španije za Moldaviju na eSky.ba?\n✔ Mogu li se pobrinuti za osiguranje prilikom rezervacije leta iz Španije za Moldaviju?\n✔ Ako rezerviram let iz Španije za Moldaviju, mogu li rezervirati ujedno i smještaj?\n✔ Koje avio-kompanije nude letove iz Španije za Moldaviju?\nBudite sigurni, da na eSky.ba ponuda letova iz Španije za Moldaviju uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Španija - Moldavija


Tanjug 28. decembra 2021. 12:53\nBEOGRAD – Pre dočeka Nove godine 31. decembra, u Beogradu će biti održano još nekoliko koncerata umetnika različitih žanrova, od klasike, preko alternative do rok muzike.\nVečeras će u velikoj sali Kombank Dvorane u Beogradu svoj redovan maratonski koncert održati rok muzičar alternativne struje – Nikola Vranjković.\nPrethodni izvanredan nastup od puna četiri sata (decembar 2019. godine) na istom mestu doveo je do zapaženog i uspešnog rezultata: iznedrio se trostruki Live album „Biološki minimum“ (Multimedia music 2020).\nOstatak benda je nepromenjen: osim Nikole, na bini Kombank Dvorane pojaviće se bubnjar Vladan Božilović, Andrej Mladenović na perkusijama i gitaristi Danilo Nikodinovski, Milan Vučković i Ivan Zoranović Kiza, koji svira i klavijature.\nMuzičar i njegov bend nastupaju u Beogradu posle uspešnih koncerta početkom decembra u Zrenjaninu, Pančevu i Novom Sadu, kao i ranije u prestonici ove godine – Beer fest, Zappa barka, klubovi Fest, BitefArtCafe.\nVranjković će publiku prošetati kroz svoju bogatu karijeru i zanimljiv opus – tri studijska solo albuma i četiri materijala kada je bio važna karika alternativnog benda mračne atmosfere – “Block Out”.\nNovogodišnji koncert u čast profesorke Olivere Đurđević biće takođe izveden danas u Istorijskom muzeju Srbije, koji je organizator nastupa uz udruženje „Unica Art” iz Beograda.\nNakon nastupa u Sremskoj Mitrovici i Aranđelovcu, Kolundžija će gostovati danas u Velikoj sali Centra za kulturu Lazarevac, a onda sutra, 29. decembra – sviraće u Beogradu: Ustanova Gvarnerius, Centar lepih umetnosti Jovana Kolundžije.\nNa istom mestu, 30. decembra je na programu koncert flautistkinje Bogdane Medenice, čime će svečano biti zatvorena deseta sezona ciklusa koncerata “FMU i Gvarnerius nagrađuju”.\nBogdana Medenica će nastupiti uz klavirsku pratnju Meri Bojić-Radojčić, sa kompozicijama Vivaldija, Genina, Boema, Mučinskog i Đorđevića, a ulaz je slobodan.\n“Virvel” obeležava 20. rođendan, i predstaviće aktuelan album „Žena sa bradom, patuljak, idiot“.\nRok koncerti “Belgrade Rocks!” biće održani 29. i 30. decembra u Beogradu, na Trgu Nikole Pašića, gde će fokus biti na domaćoj rok sceni.\nBeogradski rok bend “Električni orgazam” osnovan je 1980. godine, nedavno su u Kombank Dvorani Beograda proslavili jubilej od četiri decenije postojanja, a onda su imali svirku i u Tvornici kulture u Zagrebu. Grupa je u više od 40 godina karijere izdala 12 studijskih, 7 živih i 3 kompilacijska albuma.\nTog prvog dana će svirati alternativni rok bend “Straight Mickey and the Boyz”, nastao 2009. godine, imaju poznate numere – “Dalek Svet”, “Haos radi”, “Ne osećam se dobro”, “Ponovo se Budim”.\nBend “Kanda, Kodža i Nebojša” (KKN) počeo je karijeru 1990. godine, i za tri decenije rada objavili su devet albuma, često nastupaju u Beogradu po klubovima, i na festivalima.\nPrve večeri na planu jeste i “Zoster” iz Bosne i Hercegovine, osnovan 2000. godine, sa četiri studijska albuma i znanim pesmama – “Kuda idu svi ti ljudi”, „Volio sam te“, „Budi svoj“, „Vrijeme će doći“.\nDrugo veče, 30. decembra sviraće pank rok atrakcija “Bjesovi” iz Gornjeg Milanovca, prisutni na srpskoj sceni od daleke 1987, koji su postali poznati 1993. godine nakon pobede na „Gitarijadi” u Zaječaru. Diskografiju grupe “Bjesovi” predstavljaju 6 studijskih i dva koncertna albuma.\n“Obojeni program” jedan je od najdugovečnijih sastava na domaćoj muzičkoj sceni, koja postoji još od 1980. kao trio, i bili su među prvim srpskimbendovima koji se pojavio na Evropskom MTV-u, 1993. godine, sa spotom za pesmu „981“.\nRegionalni hitovi su im – „Ako stanemo tu“, „Nije svejedno“, „Srce“, „Ono što te neće“, „Ispod kože“ ili „D.E.P.R.A.“ (za ovu pesmu su osvojili prvu nagradu “Milan Mladenović” 2019 istoimene Zadužbine), a imaće koncert i 31.12. za doček Nove godine u klubu “Elektropionir”.


Obnova pozorišta u Vranju oko Nove godine\nSekretarijat za urbanizam izdao je Gradu Vranju kao investitoru građevinsku dozvolu za rekonstrukciju i dogradnju postojećeg objekta Pozorišta "Bora Stanković", koje je stradalo u požaru 2. jula prošle godine. Sada više nema administrativnih prepreka da počne gradnja teatra, vredna oko 200 miliona dinara.\n- Bitno je da smo pribavili sve potrebne dozvole i da smo ispoštovali zakon. Taj proces se ne može završiti preko noći, ali je veoma važno da će Vranje naredne godine dobiti novu, obnovljenu zgradu pozorišta – izjavio je gradonačelnik Zoran Antić.\nGrad Vranje doneo je odluku o pokretanju postupka javne nabavke. Istovremeno formirana je i komisija koja će raditi na izradi konkursne dokumentacije. Sledi objavljivanje javnog poziva na gradskom sajtu i portalu javne nabavke. Rok za podnošenje ponuda je 40 dana, a biće izabran najpovoljniji ponudjač. Posle toga, još toliko vremena se ostavlja za žalbe, pa ako se neko žali još toliko vremena za rešenja, pa se može očekivati da izgradnja pozorišta krene negde oko Nove godine. Inače, budžetom grada Vranja za obnovu pozorišta planirano je 86 miliona dinara. Vlada Srbije je opredelila 25 miliona, a od naplate štete i donacija na namenskom računu ima oko 35 miliona dinara.


Martovska akcija dobrovoljnog davanja krvi – Portal Opštine Ivanjica\nZimski meseci su kritični meseci za rezerve krvi zbog smanjenog broja davaoca. Usled toga veliki broj pacijenata je prinuđen da čeka na operacije I druge intervencije za koje je neophodna krv. Optimalne rezerve krvi su 4% na broj stanovnika, da bi krv u svakom momentu čekala pacijenta. ( U toku prošle godine prikupljeno je ukupno 242.912 jedinica krvi, (79,93 %) odnosno procenat davanja krvi je 3,38 % što je manje od potrebnog )\nIz tog razloga Crveni krst Srbije I Institut za transfuziju krvi realizuju redovnu zimsku akciju dobrovoljnog davanja krvi .\nPozivamo sve humane sugrađane I ljude dobre volje da učestvuju u našoj akciji\nPozorišna predstava „KRČMARICA MIRANDOLINA“\nmaj 26, 2022, 6:40 pm


Tramp je na svom Tviter profilu saopštio da je sinoć informisao Džona Boltona da njegove usluge više nisu neophodne u Beloj kući.\n"Veoma se ne slažem sa većinom njegovih predloga, kao i ostali u Administraciji. I zbog toga sam zamolio Džona za njegovu ostavku, koju mi je jutros i uručio", napisao je Tramp na Tviteru i zahvalio se Boltonu na dosadašnjoj saradnji.\nTramp je najavio da će novog savetnika za nacionalnu bezbednost imenovati iduće sedmice.\nInače, prvi čovek SAD je objavu na Tviteru postavio sat vremena nakon što je iz Bele kuće saopšteno da će se Bolton pojaviti na konferenciji za novinare sa državnim sekretarom Majkom Pompeom.\nPodsetimo, Džon Bolton se veoma zalagao za nastavak dijaloga Beograda i Prištine.\nSRPSKA GLUMICA STUDIRA U PETOJ DECENIJI Katarina Žutić ponovo na fakultetu, otvoreno priznala IZ KOG RAZLOGA JE TO URADILA


U bolnicama u Srpskoj zbog korona virusa hospitalizovane su ukupno 263 osobe, od čega u Univerzitetskom kliničkom centru RS 70, a u opštim bolnicama 193.\nU UKC RS u izolaciji je 13 pacijenata, koji čekaju rezultate testiranja, dok je 35 sa srednje teškom, a deset sa teškom kliničkom slikom. Među njima, životno je ugroženo 12 osoba, saopštili su iz Instituta za javno zdravstvo RS, piše Srpskainfo.\nU bolnicama u Srpskoj na respiratoru je ukupno 16 pacijenata, od čega u UKC RS 12, te po dvoje u Univerzitetskoj bolnici Foča i Bolnici “Sveti Vračevi” Bijeljina.\nU Republici Srpskoj pod zdravstvenim nadzorom trenutno su 4.442 osobe, a nadzor je završen kod 43.580 njih.\nDo sada je u RS potvrđeno 4.911 slučajeva korona virusa, a preminule su ukupno 173 osobe kod kojih je potvrđen test na novi korona virus.\nU Republici Srpskoj, od novog korona virusa, do sada se oporavilo ukupno 2.534 osobe. Na SARS-CoV-2 testirano je ukupno 50.873 osobe.\nNAJVIŠE U BANJALUCI U bolnicama u Srpskoj 255 osoba na lečenju zbog korona virusa\nU UKC RS na lečenju 82 osobe obolele od korona virusa, tri pacijenta na respiratoru\nBORE SE ZA ŽIVOT Od korone se leči 266 pacijenata, njih 18 na respiratoru


Auto sedista grupe 1 (9-18kg) | kolica za bebe, bebi oprema, oprema za bebe, igracke za decu Menda\nNa akciji (2) Apply Na akciji filter\nopseg od 23,050 do 23,050\n(-) Remove 9 meseci - 4 god filter 9 meseci - 4 god\nPočetna strana Auto sedišta 9 meseci - 4 god\nPravilo koga se zarad adekvatne bezbednosti naše dece jednostavno moramo pridržavati je da nikako ne prebacujemo mališane u auto sedišta iz sledeće grupe, ako za to nisu zadovoljeni svi uslovi.\nMaxi cosi auto sedište Tobi authegraphit 8601550120\n27,120.00 RSD 15% (4,070.00 RSD) 23,050.00 RSD\nMaxi cosi auto sedište Tobi authegrey 8601510120\nNaime, dok dete ne preraste svoje auto sedište po težini ili po visini, jedino ispravno rešenje je da nastavi da ga koristi. Dete u auto sedištu koje nije u odgovarajućoj grupi je manje bezbedno u slučaju eventualnih sudara ili naglih kočenja.\nAuto sedišta okrenuta u smeru kretanja automobila\nGrupa 1 obuhvata auto sedišta za mališane od 9 do 18 kilograma i, za razliku od prethodnih grupa, ova auto sedišta za decu se okreću prema napred, odnosno u smeru kretanja automobila. Podsećamo, auto sedišta iz grupe 0, 0+ ili 0/1 se postavljaju isključivo u smeru suprotnom smeru kretanja automobila, što znači da je beba okrenuta unazad. Razlog za ovo je što u tom uzrastu vrat i kičma bebe nisu dovoljno razvijeni da bi mogli da se odupru inerciji prilikom kočenja ili frontalnog sudara. Tek kada dete stekne uslov za prelazk na auto sedišta iz grupe 1, može i da se okrene prema napred.\nTežina nije jedini uslov za prelazak na auto sedišta grupe 1\nIstina je da su auto sedišta iz grupe 1 namenjena deci od 9 do 18 kilograma, ali prelazak na ovu grupu pre svega zavisi od stepena razvoja leđa i vrata. Kao parametar se uzima to da li dete može samo da pređe iz sedećeg u uspravan položaj. Dakle, ako dete može da se uspravi bez vaše pomoći, nebitno da li će to učiniti oslanjajući se i pridržavajući se za nešto, smatra se da je dovoljno razvijeno za sedenje u auto sedištu sa pogledom prema napred. Tek onda obratite pažnju na kriterijum u vezi sa težinom.\nSedenje u pravcu kretanja automobila podrazumeva da je vrat dovoljno jak da se odupre inerciji. Drugi aspekt koji će vašem detetu obezbediti sigurnu vožnju su pojasevi. Auto sedišta imaju pojaseve za vezivanje sa pet sigurnosnih tačaka, što podrazumeva dva pojasa preko ramena, dva oko nogu i jedan pojas između nogu. Prilikom kupovine obratite pažnju na pojaseve, jer neki modeli auto sedišta nemaju sistem vezivanja u pet tačaka, već se podrazumeva da se dete veže uz pomoć pojasa na zadnjem sedištu automobila. Međutim, za mališane koji su tek dostigli devet kilograma ovo nije dovoljno dobro rešenje.\nAuto sedište uvek postavljajte na zadnje sedište i to iza suvozačkog sedišta, ako ste sami sa detetom u automobilu.


Darko Lazić van sebe: Ubili su mi oca – Tračara\nPopularni pevač još ne može da se oporavi od šoka zbog iznenadne smrti voljenog roditelja\npiše Svet.rs 24. 12. 2020., 20:55\nDarko Lazić sahranio je svog oca Milana na lokalnom groblju u rodnom Brestaču. Popularni pevač još ne može da se oporavi od šoka zbog iznenadne smrti voljenog roditelja, koji je zdrav otišao na operaciju smanjivanja želuca, a posle teških komplikacija, iz bolnice izašao u kovčegu.\n„Ne znam šta su odlučili, ali u prvom trenutku bilo je priče da nekog treba tužiti zbog Milanove smrti. Darko je bio van sebe od bola, čak je plačući prošaptao da su mu ubili oca, ali mi ništa dalje nismo pitali. Nije mi jasno kako čovek spreman za operaciju po odobrenju lekara doživi sve te komplikacije i na kraju premine. Svašta se priča po selu. Darko je posle razgovarao sa lekarima, rekao da je Milanu srce otkazalo tokom operacije, da su ga reanimirali, ali možda treba ispitati je l’ stvarno došlo do zastoja u protoku kiseonika i zašto,“ priča komšija za SVET koji je bio na sahrani.\n„Profesor povodom toga ne želi da daje nikakve izjave, a porodica je upoznata sa svim činjenicama i nije u pitanju nikakva lekarska greška,“ odgovorili su za SVET.\nSvet je kontaktirao anesteziloga sa jedne državne klinike koji je probao da nam razjasni nedoumice.\n„Nažalost, nemam uvid u dokumentaciju preminulog da bih mogao da vam dam konkretne odgovore, ali ako bi trebalo da se donese zaključak na osnovu pretpostavki, teška srca moram da kažem da je verovatno bio neki propust. Ako je procedura ispoštovana i ako su svi stručnjaci dali saglasnost da je pacijent spreman za zahvat, ne znam kako je došlo do prestanka rada srca i kako je mozak ostao bez kiseonika. Čak i kad pacijent prestane da diše, može da se desi iz mnogo razloga da prestane da diše, reanimira se odmah i nastavi se sa zahvatom,“ za SVET je objasnio je anonimni doktor.\n„On je otišao na operaciju zdrav. Operacija je prošla uspešno, bez komplikacija, probudio se iz anestezije, ali mu je posle 20 minuta pozlilo. Stalo mu je srce, reanimirali su ga. Pao je u komu i više se nije probudio, nažalost. Nemam šta da podnosim krivičnu prijavu protiv lekara, ne mogu oca vratiti. Niko nije kriv. On je sam potpisao da ide na operaciju na svoju odgovornost. Ne daj Bože nikome, ali tako je moralo da bude,“ rekao je Darko u emisiji „Premijera – Vikend specijal” a prenosi Srbijadanas.rs.\nPrethodna vest Kim Cattrall: Zbog čega sam odlučila da nikad nemam decu\nNaredna vest Rasta već tri meseca u zatvoru: Planira da tuži državu?!


Dodik u Narodnoj skupštini danas kritikovao i međunarodnu zajednicu\nNarodna skupština Republike Srpske (RS) usvojila je na posebnoj sjednici 12. novembra u ranim jutarnjim satima zaključke kojim su, uz ostalo, odbačena bonska ovlaštenja visokog predstavnika u BiH. \nRasprava o ovlaštenjima visokog predstavnika u BiH i ovlaštenjima eniteta Republika Srpska koja su do sada prenesena na državu BiH trajala je 15 sati, a osnov za raspravu bila je Informacija o neustavnoj transformaciji dejtonske strukture BiH i uticaju na položaj i prava tog bosanskohercegovačkog entiteta. \nNakon rasprave koja je trajala od ponedjeljka ujutro do utorka rano ujutro usvojeno je 20 zaključaka, među kojima i onaj koji govori o pravu naroda na samoopredjeljenje, ali i zaključak kojim se najavljuje mogućnost novog ustava RS, o kojem će se, kako je navedeno u zaključcima izjasniti i građani na referendumu.\nZaključke je predložila vladajuća većina predvođena Savezom nezavisnih socijaldemokrata (SNSD), Milorada Dodika, koji je na početku sjednice, 11. novembra ujutro, izjavio kako Dejtonski sporazum treba vratiti na "fabričke postavke" i ponovo nadležnosti koje su proteklih godina prebačene na državni nivo vratiti entitetima.\nU Informaciji je bilo navedeno, uz ostalo, da su Uprava za indirektno oporezivanje i Ministarstvo finansija i trezora Bosne i Hercegovine(BiH), Oružane snage BiH i Ministarstvo odbrane, Agencija za istrage i zaštitu SIPA i Ministarstvo bezbjednosti BiH samo neke od više od 100 različitih institucija uspostavljenih na nivou BiH, većinom kao posljedica nametnutih odluka visokog predstavnika.\nDodik, jedan od trojice aktuelnih članova Predsjedništva BiH, je na početku sjednice optužio Ured visokog predstavnika (OHR) da je ''otimao nadležnosti Republici Srpskoj'' na račun države, navodeći da je pokojni Pedi Ešdaun, bivši visoki predstavnik u Bosni i Hercegovini govorio ''ukinite RS silu (vojsku) i ona će sama odumrijeti'. On je naveo da se oduzelo pravo RS na legitimno predstavljanje, te da RS nema pravo odustati od sebe, svog entiteta, imena i da ima obavezu da očuva svoja prava. Takođe je najavio mogućnost promjene Ustava RS u narednim godinama.\nŠarović i Borenović (na forografij) uputili su oštre kritike na račun SNSD-a i Dodika\n"Informacija o neustavnoj transformaciji dejtonske strukture BiH i uticaju na položaj i prava Republike Srpske" (Cijeli dokument)\nPredsjednik Udruženja Restart Stefan Blagić smatra da je smiješno da Dodik i SNSD pozivaju opoziciju na jedinstvo, a da ih svakodnevno nazivaju izdajnicima te ocjenjuje da je ovo još jedna predstava za narod i glasače.\nU Informaciji koju su uputili klubovi poslanika vladajuće većine, na 53 strane koliko sadrži ovaj dokument, između ostalog, navedeno je i da je "do čestih zastoja i kriza" u BiH dovela takva "neustavna centralizacija".\nU Informaciji koja je bila pred poslanicima piše, međutim, kako je navodno visoki predstavnik Karlos Vestendorp, tadašnji visoki predstavnik koji je učestvovao na Bonskoj konferenciji, kasnije priznao:\nInzko: "Povlačenje, čak, iz jedne institucije imalo bi ozbiljne posljedice na suverenitet države"\nMilorad Dodik i Željka Cvijanović u Narodnoj skupštini RS, 11. novembra


EUFOR može brzo intervenirati kako bi podržao bh. agencije za provođenje zakona | Brčanski Forum\nSituacija do koje je doveo politički vrh Republike Srpske nakon što je visoki predstavnik Valentin Inzko nametnuo odredbe Krivičnog zakona kojim se zabranjuje i kažnjava negiranje genocida, veličanje i nagrađivanje ratnih zločinaca, uključujući blokadu institucija, direktne i indirektne prijetnje, donošenje kontrazakona u Narodnoj skupštini RS alarm je i za međunarodnu zajednicu.\nVeć su zabilježeni incidenti i napadi na povratnike Bošnjake u RS nakon dizanja tenzija i izjava Milorada Dodika, predsjednika SNSD-a i člana Predsjedništva BiH.\nIz EUFOR-a su na konkretno pitanje Patrije da li su pojačane njihove aktivnosti i imaju li plan brzog djelovanja u slučaju eskalacije te u kojim slučajevima EUFOR može reagirati kazali:\n“EUFOR pažljivo prati situaciju, ali ne daje komentare na aktuelna politička pitanja”, naveli su iz EUFOR-a.\nU odgovoru koji smo iz EUFOR-a dobili u aprilu mjesecu kada je bilo aktuelna dodatna militarizacija MUP RS, a kojim Dodik i danas prijeti tražeći da se suprotstave SIPA-i ukoliko bi njihovi službenici postupali prema Krivičnom zakonu BiH odnosno hapsili zbog negiranja genocida, rečeno je da u kratkom roku mogu biti pozvane snage kako bi pojačale EUFOR u slučaju prijetnje sigurnom i stabilnom okruženju.\n“Na ovaj način EUFOR može brzo intervenirati kako bi podržao bh. agencije za provođenje zakona u održavanju sigurnog i stabilnog okruženja, ako za tim bude potrebe“, naveli su tada iz EUFOR-a.


Stranci vlasnici više od 10 hiljada kompanija u Crnoj Gori – The PRESTIGE\nRegion 15.05.2017. crna gora, investitori, kompanije, stranci\nUkupan broj registraciono aktivnih kompanija koje su u vlasništvu ili suvlasništvu stranih kompanija, a koje posluju u Crnoj Gori iznosi 10.278, podaci su iz Poreske uprave\nOd početka ove godine osnovane su 432 nove kompanije, koje su u vlasništvu ili suvlasništvu stranih kompanija.\nPoreski obveznici koji su u vlasništvu ili suvlasništvu stranih kompanija ili stranih državljana tokom 2016. godine po osnovu poreza i doprinosa uplatili su ukupan iznos od 198.277.539,08 eura, rekli su iz Poreske uprave.\nNavode i da su kompanije u stranom vlasništvu od početka ove godine, zaključno sa 12. ovog mjeseca po osnovu poreza i doprinosa uplatili ukupno 69.726.415,34 eura.\nPrema podacima Monstata, u Crnoj Gori je u prošloj godini bilo 28,27 hiljada preduzeća, što je povećanje od 8,2 odsto u odnosu na 2015. godinu.\nNajveći broj preduzeća evidentiran je u Podgorici, 10,33 hiljade, što čini 36,6 odsto od ukupnog broja. Slijedi Budva sa 3,27 hiljada ili 11,6 odsto i Bar sa 2,72 hiljade, odnosno 9,6 odsto učešća u ukupnom broju preduzeća.\nEkonomski analitičar Siniša Lekić smatra da su poreske olakšice koje omogućava država upravo razlog za osnivanje tolikog broja stranih kompanija u Crnoj Gori.\n– Strani investitori su u Crnoj Gori iskoristili povoljnosti otvaranja firmi i praktično su pokupovali i firme i stanove. Osnuju preduzeće za jedan euro, a kasnije, u velikoj mjeri, izbjegavaju i porez da plate državi, jer im je to omogućeno. Mi praktično nemamo stranog investitora, kojim smo zadovoljni, jer vrlo brzo pokažu svoje pravo lice, odnosno da im je profit prioritet, što nije ništa čudno, ali je problem što ih mi kao država puštamo da rade šta hoće – rekao je on.\nLekić je naglasio da bi država trebala da kontroliše firme u stranom vlasništvu i njihovo poslovanje, u mnogo većoj mjeri u odnosu na domaće kompanije.\n– Svi ti strani investitori koji su došli u Crnu Goru smanjivali su broj radnika, kao i proizvodnju, rekao je on naglašavajući da je dobar dio tih kompanija dobio kredite i garancije na teret budžeta.\nLekić je podsjetio da je to bio slučaj sa, na primjer, turskom komapnijom Tosjali grup, koja je kupila Željezaru Nikšić iz stečaja, Kombinatom aluminijuma i slično.\n– Najveći problem je što privatizacioni ugovori, po završetku privatizacija nisu kontrolisani, nisu raskidani u slučaju kada se pokažu kao sporni. Bilo je dosta malverzacija sa garancijama, poput slučaja Primorke Bar, a sigurno da ima još takvih i sličnih slučajeva. Za krivično djelo, ukoliko je do njega došlo, mora da se odgovara, ali gdje je odgovornost Vlade i onih ministarstava koja su bila zadužena za kontrolu i šta su preduzeli da ne dođe do takvih stvari, posebno ministarstva ekonomije i finansija i to je osnovni problem – zaključio je Lekić. (Dan)\nKonzum pada, a konkurencija raste 10-ak posto


Popović: Odnosi s Rusijom odlični, ne mogu da nas posvađaju - Sputnjik Srbija\n03:30 19 Jun 2021\nPopović: Odnosi s Rusijom odlični, ne mogu da nas posvađaju\n17:44 25.01.2021 Preuzmite kraći link\nKoliko pojedini predstavnici srpske opozicije žive van realnosti i čine sve da posvađaju Srbiju sa njenim najvažnijim saveznicima, najbolje pokazuje primer samozvanog političara Mlađana Đorđevića, izjavio je ministar i predsednik Srpske narodne partije Nenad Popović.\n„Ovaj čovek, koji svoje ime gradi na iznošenju besmislenih tvrdnji o navodno lošim odnosima Srbije i Rusije, danas iz Moskve ponovo napada sopstvenu državu, misleći da će time dobiti neki politički poen“, naveo je Popović u pisanoj izjavi.\nKoliko su, kaže, besmislene njegove tvrdnje najbolje govori činjenica da u ovim najtežim trenucima za naš narod, Srbija i Rusija pregovaraju o pokretanju proizvodnje ruske vakcine u Srbiji, a uskoro očekujemo i da u našu zemlju budu dopremljene ruske vakcine za koje se bori čitav svet, preneo je Tanjug.\nTo je, naglašava, svakako rezultat politike koju je prethodnih godina vodio predsednik Vučić i srpska Vlada.\n„Krajnje je ponižavajuće doći u Moskvu, napadati svoju državu, iznositi najgrublje neistine o srpskoj državnoj politici u pokušaju da se Srbija i Rusija posvađaju“, naveo je Popović.\nPoručio je da građani Srbije veruju predsedniku Srbije i srpskoj Vladi kada grade partnerstvo sa Rusijom upravo zbog toga što su danas najbolji mogući odnosi Srbije i Rusije u novijoj istoriji, upravo zbog toga što ćemo uz pomoć Rusije ojačati naš zdravstveni sistem i sačuvati zdravlje građana, i upravo zbog toga što sa Rusijom radimo na realizaciji niza važnih državnih projekata.\n„Takvi kao Mlađan Đorđević nikada neće dobiti podršku građana Srbije, jer nijedan Srbin neće dopustiti da bilo ko posvađa Srbiju sa njenim prijateljem i saveznikom — Rusijom“, zaključio je Popović.\nRusija, Srbija, Nenad Popović


ZVANIČNO: Sašo Filipovski novi trener Partizana - Jutarnje.rs\nTrajala je drama oko toga ko će naslediti Vlada Šćepanovića na klupi Partizana, a sada je konačno i ozvaničeno da je u pitanju Sašo Flipovski.\nKao moguća zamena za Šćepanovića pominjao se i Aleksandar Džikić, ali je izbor na kraju pao na Filipovskog.\n“Sašo Filipovski je novi trener KK Partizan NIS. Posle odluke da zbog slabijih rezultata na početku sezone prvi tim više ne predvodi trener Vlado Šćepanović, klub je krenuo u potragu za novim rešenjem na poziciji šefa stručnog štaba. Nakon obavljenih inicijalnih razgovora, sportski sektor kluba na čelu sa direktorom NIkolom Lončarom je predsedniku Ostoji Mijailoviću predložio angažovanje trenera Filipovskog, što je posle konsultacija predsednika sa članovima Upravnog odbora i usvojeno. Nedugo zatim, postignut je konačan dogovor i Sašo Filipovski će sa klupe predvoditi crno-bele već u subotnjem meču ABA lige protiv Zadra. Zvanična promocija novog trenera Partizana NIS, biće u petak 6. novembra od 14 časova, a konferenciju za medije će uživo prenositi TV Partizan“, piše zvanični sajt Partizana.\nPartizan se na zvaničnom sajtu zahvalio Vladu Šćepanoviću.\n“Ugovor između dosadašnjeg trenera KK Partizan NIS, legede crno-belih i naše košarke, Vlada Šćepanovića i kluba je sporazumno raskinut, na obostrano zadovoljstvo. KK Partizan NIS se ovim putem zahvaljuje Šćepanoviću na svemu što je učinio kako na poziciji pomoćnog trenera, tako i na mestu šefa stručnog štaba. Klub Šćepanovću želi puno sreće i uspeha u nastavku karijere“, stoji u saopštenju.\nPrethodni tekstBajden oborio još jedan istorijski rekord na najneizvesnijim izborima u Americi\nSledeći tekstKokoškov objavio spisak, nema Teodosića i Raduljice


Radio Šumadinac > Forum > OPŠTI FORUMI > Sport > Vaterpolo > Vaterpolisti Crvene zvezde prvi finalisti plej-ofa\n11.04.2014 05:23 #1\nNOVI SAD - Vaterpolisti Crvene zvezde plasirali su se u finale plej-ofa prvenstva Srbije pošto su večeras u Novom Sadu, u drugoj utakmici polufinalne serije, savladali ekipu domaće Vojvodine sa 12:7 (2:0, 4:1, 3:2, 3:4).\nGolove za branioca titule postigli su Strahinja i Viktor Rašović po 3, Prlainović i Man po 2, Vukčević i Ranđelović, a za Vojvodinu Maksimović 4, Vasić 2 i Stojčić.\nPrvi meč u seriji koja se igra do dve pobede crveno-beli su u Beogradu dobili rezultatom 14:4.\nU drugom polufinalu Partizan u subotu od 18.30 sati na Banjici dočekuju tim kragujevačkog Radničkog.\nPrvi meč Radnički je u svom bazenu dobio rezultatom 12:8.


RTS :: Šešelj: Ogradom ili minskim poljem smanjiti priliv migranata\nIzbori 2017 Šešelj: Ogradom ili minskim poljem smanjiti priliv migranata\nsubota, 25. mar 2017, 22:27 -> 23:03\nKandidat za predsednika Srbije i lider Srpske radikalne stranke (SRS) Vojislav Šešelj izjavio je da bi na državnim granicama trebalo podići ogradu kako bi se sprečio ilegalni priliv migranata, a da, ako to nije dovoljno, treba postaviti minsko polje.\n"Ja bih kao i Viktor Orban (mađarski premijer) digao bodljikavu žicu, a ako nije dovoljna stavljajte minska polja", rekao je Šešelj predstavljajući se kao predsednički kandidat na Drugom programu Radio-televizije Srbije.\nRekao je da je nekada granice čuvala vojska, i da bi trebalo opet vratiti vojsku i pojačati prisustvo policije na granicama.\n"Mora se obezbediti da ni sa jedne strane ne mogu na nelegalan način da ulaze, jer je plan Nemačke da Srbija bude tampon zona", rekao je Šešelj.\nRekao je da su mnogi mediji izveštavali o poseti premijera Srbije Aleksandra Vučića Nemačkoj, ali da niko nije izvestio o suštini posete, a to je problem sa izbeglicama i planu koji Nemačka ima.\n"(Nemačku kancelarku) Angelu Merkel ne interesuje bilo šta što se tiče Srbije, nju samo interesuje da Srbija bude tampon zona kada počne da proteruje tri miliona izbeglica", naveo je Šešelj.\nRekao je da Srbija nema moralnu obavezu prema izbeglicama već da je imaju one sile koje su tamo izazvale ratove.\nGovoreći o Haškom tribunalu pred kojim je optužen za zločine protiv čovečnosti on je rekao da mu je taj sud doneo ogromnu popularnost i da je zahvaljujući njemu postao istorijska ličnost.\nOcenio je da mu to što je optužen pred Haškim tribunalom ne može biti smetnja ni u regionu ako bi postao predsednik Srbije i istakao da mu to samo može biti na časti.\nRekao je i da nikada neće odustati od ideje "velike Srbije" navodeći da ona ne obuhvata samo Srbe pravoslavce već i Srbe katolike i Srbe muslimane.\nRekao je i da bi kao predsednik Srbije poveo diplomatsku akciju da se reši pitanje "okupacije Republike Srpske Krajine".\n"Svi režimi od Miloševića pa i ovaj Vučić zaboravljaju to pitanje, skidaju ga sa dnevnog reda. Ne možemo se mi Srbi nikada pomiriti sa tom okupacijom, tražiću zbog toga međunarodnu pomoć od Rusije, Kine i drugih prijateljskih zemalja čak i od novog predsednika Donalda Trampa samo čekam da vidim u kom pravcu se kreće njegova spoljna politika", rekao je Šešelj.\nOdgovarajući na navode da je najomiljeniji Vučićev opozicionar, on je rekao da on Vučića oštro kritikuje ali je ipak rekao da mu je Vučić bliži nego opozicioni pedsednički kandidati.\nŠešelj je, međutim, naveo da mu Vučić nije dovoljno blizak da bi sa njim pravio Vladu.


Predsednik Donald Tramp govori o gradovima-utočištima tokom okruglog stola sa organima reda u Rusveltovoj sobi u Beloj kući, u Vašingtonu.\nBela kuća je u nedelju, sledeći predsednika Donalda Trampa, saopštila da slanje migranata bez dokumenata u gradove-utočišta po SAD, koji ih štite od deportacije, ostaje mogućnost, iako su vladine agencije rekle da bi to bilo nepraktično i da nema novca izdvojenog za tako nešto.\n"Svakako razmatramo sve opcije sve dok (opozicione) demokrate odbijaju da priznaju da postoji kriza na granici", rekla je portparolka Bele kuće Sara Sanders za Foks njuz u nedelju.\nTramp je kasno u subotu tvitovao, "Demokrate moraju da promene imigracione zakone BRZO. Ukoliko to ne urade, gradovi-utočišta moraju odmah da DELAJU kako bi se pobrinuli za ilegalne imigrante - i to uključuje članove bandi, dilere drogom, trgovce ljudima i kriminalce svih oblika, veličina i vrsta. PROMENITE ZAKONE SADA!"\n"SAD apsolutno imaju pravo da uhapšene ilegalne imigrante prebace u gradove-utočišta", rekao je Tramp. "Ovim putem zahtevamo da oni budu zbrinuti na najvišem nivou, posebno u državi Kalifornija, koja je dobro poznata po svom lošem menadžmentu i visokim taksama.\nGuverner države Vašington, Đej Insli, rekao je za NBC da su ljudi koji čekaju saslušanje za dobijanje azila dobrodošli u njegovoj državi.\n"Ne možete pretiti nekome nečim čega se on ne boji. A mi se ne bojimo raznolikosti u državi Vašington", rekao je Insli.\nOn je kritikovao ono što je nazvao rešenjima za imigrante baziranim na "trolovanje interneta" i umesto toga založio se za dodavanje kapaciteta za procesuiranje više zahteva za azil, put ka državljanstvu za one koji već žive u Sjedinjenim Državama i koji su došli u zemlju ilegalno, kao i za celokupno "prihvatanje izbeglica, jer mi smo humana nacija".\nSAD sada zbrinjavaju na hiljade migranata na granici, ali tu ponestaje kreveta, umesto da se oslobađaju pridošlice u SAD na osnovu njihovog obećanja da će se pojaviti na saslušanju za dobijanje azila koje se možda ne dogodi u naredne dve godine.\nSekretarijat za unutrašnju bezbednost saopštio je da Kongres nije predvideo nikakav novac za transport migranata sa granice u udaljene gradove-utočišta širom SAD, dok je Agencija za imigraciju i carinu ideju nazvala "nepotrebnim operacionim teretom".\nSanders je rekla: "Niko ne misli da je to idealno rešenje", govoreći o slanju migranata u gradove-utočišta. Ali, rekla je da gradonačelnici gradova "koji ovo žele... treba da potraže pomoć" od Trampa da reši krizu na granici. Ona je optužila Kongres da želi da potroši "svo svoje vreme na istragu protiv predsednika", radije nego da se pozabavi imigracionom krizom na granici.\nTramp je tvitovao: "Tako je zanimljivo videti gradonačelnicu Oklenda i drugih gradova-utočišta da NE ŽELE naše trenutno 'pritvorene imigrante' nakon njihovog oslobađanja, u skladu sa glupom odlukom suda koji je naredio pravilo od 20 dana. Ukoliko ne želite da služite svojoj naciji tako što ćete se pobrinuti za njih, zašto bi drugi gradovi i mesta?"\nTramp tu govori o odluci suda prema kojoj se državi zabranjuje da privodi migrante mlađe od 18 godina na duže od 20 dana pre nego što se zahteva njihovo puštanje rođacima i drugima koji mogu da ih zbrinu u SAD.\nGradonačelnica Oklenda Libi Šaf odgovorila je Trampu svojim tvitom, rekavši: "Vreme je da se prestane sa podržavanjem mržnje i podela".\n"Bila sam dosledna i jasna: U Oklend su dobrodošli svi, bez razlike na to odakle dolazite i kako ste stigli ovamo", rekla je ona.\nJedan od glavnih republikanskih zakonodavaca, Lindzi Grejm, rekao je za drugu emisiju Foks njuza da će, nakon što se okonča tekući dvonedeljni odmor u Kogresu, predstaviti zakonsko rešenje koje bi trebalo da odobri zadržavanje dece u pritvoru i duže od 20 dana, "zaoštravanje naših standarda za dobijanje azila", kao i da dozvoli da deca migranata budu vraćena u centralnoameričke zemlje, što sada nije dozvoljeno nakon što su jednom ušli u SAD.\n"Nikada to nećemo promeniti trupama i zidovima na granici", rekao je Grejm povodom imigracione krize u SAD. "To što radimo ne funkcioniše".\nDodao je, "ukoliko spuste jedno stopalo u Sjedinjene Države", migranti mogu da traže azil. "Vest je puštena da ukoliko dođete sa detetom, nikada neće biti deportovani. Moramo da promenimo taj narativ. Trebaju nam trupe na granici. Treba nam zakon. Ali ovaj (američki) zakon je sulud".


BALKAN NADGLEDA JAVNE FINANSIJE | Fondacija Krila Nade / Foundation Wings of Hope\nOd početka 2016 godine, grupa od 10 organizacija iz 7 zemalja će sprovoditi projekat pod nazivom: “Organizacije civilnog društva kao jednaki partneri u nadgledanju javnih finansija” u sljedeće četiri godine.\nIako su organizacije civilnog društva u zemljama zapadnog Balkana i ranije sprovodile aktivnosti nadgledanja javnih finansija i finansijskih instutucija te aktivnosti nisu sistematski sprovođene. Osim toga, uticaj organizacija civilnog društva ovog regiona u donošenju politika i odluka vezanih za javne finansije je loš. Dakle, organizacije civilnog društva su prepoznale rastuću potrebu za sistemskim nadgledanjem javnih finansija i finansijskih institucija. Postojeće znanje u regiji može biti unapređeno kroz razmjenu znanja i prenos među partnerima i drugim mrežama organizacija civilnog društva. U ciljanim zemljama razumijevanje šire javnosti o javnim finansijama je prilično nisko, stoga javne finansije trebaju biti približene građanima.\nCilj projekta je poboljšanje transparentnosti i odgovornosti politika i donošenje odluka u oblasti javnih finansija kroz jačanje uloge i glasa organizacija civilnog društva u praćenju institucija koje djeluju u oblasti javnih finansija. Na ovaj način, projekat će poboljšati znanje organizacija civilnog društva o javnim finansijama i međunarodnim finansijskim instituacijama i poboljšati kapacitete organizacija civilnog društva u nadgledanju. Osim toga, to će pomoći u zagovaranju za transparetnost, odgovornost i efikasnost javnih institucija u javnim finansijama. Osim toga, ovaj projekat će poboljšati znanje u zagovaranju za održivost, transparetnost i odgovornost javnih finansija i međunarodnih finansijskih institucija. Također, ovaj projekat će povećati umreženost i saradnju organizacija civilnog društva za nadgledanje javnih finansija na regionalnom i nivo Evropske Unije. Na kraju, povećat će se razumijevanje kod medija i šire javnosti o izazovima javnih finansija i uticaju međunarodnih finansijskih institucija.\nKljučne aktivnosti projekta su istraživanje i nadgledanje, zagovaranje, jačanje kapaciteta, transfer znanja/praksi i umrežavanje u području jedne od sljedećih četri teme:\npravednost poreznog sistema,


Francuska: 10 uhapšenih za planiranje ubistva političara i napade na džamije - 17.10.2017, Sputnik Srbija\nFrancuska: 10 uhapšenih za planiranje ubistva političara i napade na džamije\nDeset osoba uhapšeno je danas na jugoistoku Francuske i u pariskom regionu zbog sumnje da su planirali ubistva političara. Pretpostavlja se da su osumnjičeni... 17.10.2017, Sputnik Srbija\n21:26 17.10.2017 (Osveženo: 21:32 17.10.2017)\n© AP Photo / Francois MoriFrancuski vojnik i policijske patrole ispred Velike džamije u Parizu.\nDeset osoba uhapšeno je danas na jugoistoku Francuske i u pariskom regionu zbog sumnje da su planirali ubistva političara. Pretpostavlja se da su osumnjičeni povezani sa desničarskim grupama.\nDeset osoba uhapšeno je danas na jugoistoku Francuske i u pariskom regionu zbog sumnje da su planirali napade na džamije i ubistva političara, uključujući portparola Vlade Kristofa Kastanea i lidera radikalne levice Žan-Lik Melanšona, javlja AFP pozivajući se na neimenovane izvore bliske istrazi.\nAntiteroristička policija uhapsila je osumnjičene starosti od 17 do 25 godina, a u okviru istrage o krajnje desničarskim aktivistima, čime je potvrđena informacija koju je prethodno objavio francuski list „Mond“.\nMeđu uhapšenima je devet muškaraca i jedna žena, a osumnjičeni su za veze sa Loganom Aleksandrom Nisinom, bivšim ekstremistom krajnje desničarske grupe Francuska akcija koji je uhapšen u junu, rekao je neimenovani izvor za AFP.\nDrugi izvor naveo je da su uhapšeni planirali da napadnu političare kao što su portparol Vlade Kristof Kastane i lider levice Žan-Lik Melanšon.\nUz to, vlasti sumnjaju da su osumnjičeni, koji su u pritvoru zbog „udruživanja sa terorističkim prestupnicima“, kovali zaveru s namerom da napadnu migrante i džamije.\n2 Oktobar 2017, 08:11\n„Bili su tek u početnoj fazi planiranja“, rekao je jedan od neimenovanih izvora francuske agencije.\nFrancuska TV stanica M6 javila je da su oni uhapšeni u severnom pariskom predgrađu Sen San Deni i u Marseju.\nČlan Francuske akcije, 21-godišnji Nisin, optužen je u junu nakon što je na društvenim mrežama objavljivao preteće poruke protiv migranata i džihadista, navode isti izvori.\nNisin je uhapšen kod Marseja 28. juna i njegov slučaj je prvobitno preuzelo lokalno tužilaštvo, a potom ga je prosledilo tužilaštvu za antiterorizam.


Muzika, Zabava — By taty on February 11, 2011 4:50 pm\nUkoliko želite da se dobro provedete, kao i da iznenadite voljenu osobu za Dan zaljubljenih, onda se 14. februara uputite u Pozorište na Terazijama, gde će koncert održati poznata pevačica Nina Badrić.\nKoncertom “Ljubavna priča” jedna od najvećih muzičkih diva iz regiona predstaviće se beogradskoj publici u intimnom pozorišnom ambijentu.\nPublika će imati priliku da čuje Ninine najlepše balade u novim aranžmanima, koje je posebno za ovu priliku uobličio vrhunski aranžer Ante Gela.\nKarte po ceni od 1.500 i 2.000 dinara možete kupiti na blagajni Pozorišta na Terazijama.\nVerujemo da se svi vi koji se odlučite da provedete veče uz Ninino pevanje, nećete pokajati.\nTags: Beograd, hrvatska pevačica, Koncert, Muzika, Nina Badrć u Beogradu za Dan zaljubljenih, Nina Badrić, Nina Badrić održaće koncert 14. februara u Pozorištu na Terazijama, Nina Badrić peva za Dan zaljubljenih u Beogradu, pop pevačica\nEgipatski predsednik Hosni Mubarak napustio je Kairo s porodicom, izjavio je jedan neimenovani izvor blizak egipatskoj vladi agenciji AFP, a...


Demonstranti zauzeli trg u Bagdadu - Sputnjik Srbija\n14:12 02 Decembar 2020\nDemonstranti zauzeli trg u Bagdadu\n10:58 17.11.2019 Preuzmite kraći link\nDemonstranti u Bagdadu juče su zauzeli strateški trg u centru iračke prestonice, primakavši se cilju da se domognu dobro obezbeđene Zelene zone, gde se nalaze zgrade vlade i strane ambasade.\nDesetine hiljada demonstranata izašlo je na ulice zbog, kako navode, raširene korupcije, manjka radnih mesta i lošeg rada javnih službi, uprkos bogatstvu u nafti.\nBezbednosne snage i dalje pod kontrolom drže deo mosta Sinak, a podigle su i nove betonske barijere da bi sprečile demonstrante da dopru do Zelene zone.\nIrak je prethodno zatvorio južni granični prelaz sa Iranom za putnike iz obe zemlje, preneo je Rojters pozivajući se na bezbednosni izvor iz Iraka i diplomatu iz Irana.\nNeimenovani bezbednosni izvor rekao je da je Teheran zahtevao da se zatvori granični prelaz Šalamheh zbog protesta koji se održavaju u Iranu i Iraku.\nGranica će do daljeg biti zatvorena, ali to neće uticati na robu ili trgovinu, dodaju izvori.\nOd izbijanja nereda 1. oktobra u prestonici i većinski šiitskim južnim provincijama poginulo je najmanje 320 osoba, a na hiljade je povređeno.\nBagdad, Irak, demonstranti\n02/12 14:10 Rogozinova jutarnja gimnastika - ispaliti šanžer /video/\n02/12 14:05 „Bolje ti je da pokupiš svoje slike“: Fotograf otkriva šta se desilo sa misterioznim monolitom u Juti\n02/12 14:04 Krivokapić predstavlja program i kabinet: Dobili smo mandat za promene, ne za zamene /foto/\n02/12 13:53 Objavljeni tajni razgovori čelnika Si-En-Ena: "Raskrinkani spletkaroši" ili "teško krivično delo"


Ponovo zajedno: Ocu iz Kragujevca vraćene ćerke posle šest godina agonije - 21.10.2021, Sputnik Srbija\nPonovo zajedno: Ocu iz Kragujevca vraćene ćerke posle šest godina agonije\nĐorđu Joksimoviću iz Kragujevca vraćene su tri maloletne ćerke za čije se starateljstvo borio šest godina. 21.10.2021, Sputnik Srbija\nOn je svoju decu jutros preuzeo iz hraniteljske porodice.Joksimović, kojem su 2015. godine oduzete tri maloletne ćerke, a on pet puta pešačio iz Kragujevca do Beograda kako bi apelovao na nadležne da mu decu vrate, danas je konačno sa svojim ćerkama. On je za Tanjug rekao da je danas preuzeo decu iz hraniteljske porodice, nakon pravosnažne presude. Juče su iz Centra za socijalni rad pozvali njegovog advokata i naveli da će za pet dana sve zakonske procedure u vezi sa presudom biti završene, a deca vraćena. Direktorka Centra za socijalni rad Jelena Mitrović za Tanjug je danas potvrdila da su sve zakonske procedure posle sudske odluke o vraćanju roditeljskog prava Joksimoviću završene. O Joksimovićevom slučaju reditelj Srdan Golubović snimio je film "Otac".\n10:41 21.10.2021 (Osveženo: 10:52 21.10.2021)\nĐorđu Joksimoviću iz Kragujevca vraćene su tri maloletne ćerke za čije se starateljstvo borio šest godina.\nOn je svoju decu jutros preuzeo iz hraniteljske porodice.\nJoksimović, kojem su 2015. godine oduzete tri maloletne ćerke, a on pet puta pešačio iz Kragujevca do Beograda kako bi apelovao na nadležne da mu decu vrate, danas je konačno sa svojim ćerkama.\nOn je za Tanjug rekao da je danas preuzeo decu iz hraniteljske porodice, nakon pravosnažne presude.\nJuče su iz Centra za socijalni rad pozvali njegovog advokata i naveli da će za pet dana sve zakonske procedure u vezi sa presudom biti završene, a deca vraćena.\nDirektorka Centra za socijalni rad Jelena Mitrović za Tanjug je danas potvrdila da su sve zakonske procedure posle sudske odluke o vraćanju roditeljskog prava Joksimoviću završene.\nO Joksimovićevom slučaju reditelj Srdan Golubović snimio je film "Otac".


iAnatomija: Apple pravi svoju prvu Android aplikaciju\nApple pravi svoju prvu Android aplikaciju\nApple je u maju 2014. godine kupio Beats Audio za oko tri milijarde dolara. Izvori, bliski kompaniji, ističu da Apple planira da se otarasi postojeće Beats Music aplikacije za iOS/Android, umesto koje će doći potpuno novi servis za prenos muzike (sličan Spotify-ju).\nOno što je zanimljivo, jeste da pomenuti izvori navode da Apple priprema pomenutu aplikaciju za Google-ovu platformu, što će Android korisnicima omogućiti da nastave da koriste svoj Beats-bazirani muzički servis, za koji koriste pretplatu.\nZa sada imamo samo spekulacije da će ovaj servis debitovati na ovogodišnjem Apple WWDC događaju, a ukoliko su ove glasine tačne, Apple-ova prva Android aplikacija nas očekuje kasnije ove godine.\nUkradeni iPhone će moći da bude lociran čak i isključen\nApple je na WWDC21 konferenciji za developere službeno predstavio iOS 15 , čija je preview verzija već dostupna, a stabilni build namenjen...